ועדת המדע והטכנולוגיה, כנסת 20, פרוטוקול מספר 95, 2017-01-17 11:30

אורי מקלב: אני מתכבד לפתוח את הישיבה.

אורי מקלב: אני גם מתנצל מראש על האיחור הקט בפתיחת הישיבה, בעקבות ישיבה לא צפויה שנכנסתי אליה בשעה 11:00.

אורי מקלב: לאחר הישיבה הזאת אני אמור לנהל דיון של ועדת החוקה בנושא הביומטרי במקום יושב הראש הקבוע.

אורי מקלב: זו הייתה ישיבת הכנה ולכן אני מתנצל על האיחור, אבל זה לא יפגע באיכות הדיון, בזמן שיתאפשר לנו אנחנו איחדנו דיון מיוחד בעניין סיוע לקידום טכנולוגיות יחידות החילוץ לאיתור נעדרים.

אורי מקלב: נפתח ונאמר שהיום יום שלישי, פעמיים כי טוב.

אורי מקלב: י"ט בטבת, תשע"ז, 17 בינואר 2017.

אורי מקלב: אני אתחיל בהיסטוריה הקצרה מאד של הדברים.

אורי מקלב: ביום מיוחד שהיה לפני כמה חודשים שהיה על יחידות ההצלה, ביקשו ממני לברך על יחידת חילוץ וארחתי אותם כאן בחדר הוועדה, כחלק מהפעילות השוטפת שהייתה באותו יום.

אורי מקלב: אני לא זוכר מי יזם את היום הזה.

אורי מקלב: אייל, חבר הכנסת, אתה היית חלק מהיוזמים של אותו אירוע.

אורי מקלב: נמצא איתנו חבר הכנסת אייל בן ראובן.

איל בן ראובן: בנושא הנעדרים.

אורי מקלב: חבר הכנסת אייל בן ראובן מכבד אותנו בהשתתפות שלו בדיון הזה.

אורי מקלב: נחשפנו לקבוצת אנשים שפועלת מתוך סיכון עצמי ומסירות עצומה ופועלת בהתנדבות, במקצועיות מושלמת לא פחות מאם הם היו אנשים ממוסדים.

אורי מקלב: נענים לכל קריאה, פועלים בשיתוף פעולה עם כוחות הביטחון וכל מי שקשורים ומפעיל אותם.

אורי מקלב: מגלים באמת יכולות גבוהות מאד, עם תוצאות טובות.

אורי מקלב: המיומנות שלהם והניסיון שלהם משולב גם עם טכניקות שהם פיתחו בעצמם, שהם משתמשים בדברים טכנולוגיים נוספים, שתוך כדי הדיון אנחנו נחשפנו שכמה שאנחנו יותר נמקצע אותם וכמה שאנחנו יותר ניתן את הכלים הטכנולוגיים הנצרכים, ככה התוצאות יהיו עוד יותר טובות.

אורי מקלב: אנחנו ודאי זוכרים שבתווך הזה שבין ההתנדבות והמקצועיות והמסירות וחירוף הנפש ובין הציוד שיש, אנחנו ודאי - - - שהצלת נפשות, שאלה של חיים, שבמקרה הזה יותר מהכל, הם מאד מאד ממוקדיםך.

אורי מקלב: אנחנו יכולים לצייד כל שוטר בהרבה טכנולוגיות, אבל אנחנו יודעים שאולי החשיפה שלו למקרים האלה יכולה להיות באחוזים נמוכים.

אורי מקלב: אז ככה שאנחנו לא נצייד אותו בכל הציודים, כדי שלא יחשבו אולי יהיה מקרה כך וכך.

אורי מקלב: אבל אנחנו כן נצייד בציוד מתקדם, בציוד מועיל מאד, בציוד יעיל מאד, מישהו שבחשיפה שלו ובהתמודדות שלו וזה שהוא נקרא לכך, היא ממשית – אנחנו כן נצייד אותם, משום שאנחנו יודעים שיש לזה באמת תועלות גדולות מאד והשלכות שיכולות לתת לנו מענים ותוצאות עוד יותר טובות.

אורי מקלב: לכן אנחנו התכנסנו היום.

אורי מקלב: אמרתי באותו יום שזה היה רק מפגש היכרות ולברך אתכם ולהוקיר אתכם ביום הזה, אבל נעשה פגישה, יותר דיון, יותר מקצועי, דיון של הוועדה, שנביא גם אתכם, נביא את הגופים האחרים, את המשטרה, את האוצר, את המשרד לביטחון פנים, משרד הביטחון ועוד, ככל שהם שותפים, הם נמצאים כאן כולם, כדי לשמוע ולראות מה אנחנו יכולים לקדם בדיון הזה, את האפשריות שלכם להתמקצע יותר ולתת מענה יותר טוב ויותר אפקטיבי או להגיע לתוצאות יותר טובות.

אורי מקלב: אם אדוני רוצה לפתוח, בבקשה.

אורי מקלב: לאחר מכן ניתן לכם להציג ונשמע את המשרדים הרלבנטיים.

איל בן ראובן: בוקר טוב.

איל בן ראובן: אלף אני שמח על הדיון הזה, למרות שאני לא חבר בוועדה הזאת, אבל אני יושב פה כי אני מתעסק היום בנושא הנעדרים האזרחים, שאני נקלעתי, או התוודעתי לנושא הנעדרים במדינת ישראל, כדבר שהוא מאד מאד משמעותי.

איל בן ראובן: התוודעתי לזה דרך משפחה שפנתה אלי, שהבן שלהם נעדר מלפני שנתיים וחצי.

איל בן ראובן: בחור, לוחם במגלן לשעבר וכו', שיום אחד בלעה אותו האדמה.

איל בן ראובן: בקיצור, קמה עמותה שעוסקת בנושא נעדרים אזרחיים.

איל בן ראובן: אגב, הניסיון שלי בא - - -

אורי מקלב: כמה כאלה יש היום בארץ?

איל בן ראובן: היום יש קרוב ל-350 נעדרים שאין מושג, אין שום פיסת מידע לגביהם.

איל בן ראובן: צריך לומר ביושר שמדי שנה יש הרבה הרבה יותר, אבל חלקם נמצאים, בין השאר בזכות חלק מהאנשים האלה, שיושבים פה, שפועלים מהר מאד.

איל בן ראובן: הנושא הזה בהחלט ראוי לקידום.

איל בן ראובן: אני יכול לומר לכם שאני טיפלתי בזה כבר דרך פגישות מנשיא המדינה דרך המפכ"ל כבר פעמיים ובהחלט חלק מהעניין שעלה הוא הקשר שבין האנשים היקרים האלה שנמצאים פה, לבין המשטרה, לבין הרצון לפעמים לתת יותר ממה שמצליחים.

איל בן ראובן: בקיצור, המפכ"ל רוני החליט, אמר אנחנו מתכוונים להיכנס יותר עמוק לנושא הזה.

איל בן ראובן: גם להרחיב במשטרה, אני מקווה, את מי שעוסק בזה היום.

איל בן ראובן: צריך גם לומר את האמת.

איל בן ראובן: הבעיה הגדולה ביותר היום היא עם אלה שנעדרים ושלא מוצאים אותם בשבוע הראשון.

איל בן ראובן: שם נוצרת בעיה שהולכת ומתפתחת ולשם בהחלט כל טכנולוגיה או כל דבר שיכול לעזור, הוא ראוי בעניין הזה.

איל בן ראובן: כי צריך לזכור, בסוף מתחת לדבר הזה יושבות משפחות.

איל בן ראובן: ואת זה אני אומר לך כי עסקתי בנעדרי צה"ל בזמנו.

איל בן ראובן: יושבות משפחות שכל בוקר מחכות שהדלת תיפתח והילד ייכנס.

איל בן ראובן: זה אנשים ש-20 שנה ו-30 שנה יושבים ומחכים.

איל בן ראובן: לכן הנושא הוא בהחלט נושא כאוב.

איל בן ראובן: הוא לא צועק.

איל בן ראובן: הוא לא זועק ולכן אני שמח גם על הדיון הזה, כחלק מהמאמץ שאני מקווה שילך ויתפתח בעיקר על ידי משטרת ישר4

איל בן ראובן: אל, שהיא צריכה להיות המובילה בעניין הזה, אבל להיעזר בהמון גורמים שרוצים לעזור ולעתים קצת נתקלים בתחושתם לפחות, בחוסר שיתוף פעולה מספק.

אורי מקלב: תודה רבה על הדברים.

אורי מקלב: אתה נותן לנו גם פן רגשי ומעצים את החשיבות של כל הפעילות הזאת.

אורי מקלב: ד"ר רוזנשטרוך?

אורי מקלב: לא הגיע.

אורי מקלב: דוד קריספל?

אורי מקלב: אוקיי, מישהו מאיחוד הצלה, שאני מבין שאתם מרכזים את הקבוצות.

אורי מקלב: בבקשה.

אורי מקלב: אני אתן אחר כך גם ליחידות עצמן.

אורי מקלב: חבר הכנסת אייל בן ראובן, נעשה גם היכרות קצרה עם היחידות האלה.

איל בן ראובן: בשמחה גדולה.

אורי מקלב: בבקשה.

<צבי רוזנשטוק: בוקר טוב.

<צבי רוזנשטוק: אני צבי, אני מיחידת חילוץ גליל כרמל.

<צבי רוזנשטוק: לפני שאני אפתח, אני הייתי מבקש מקצין חילוץ ארצי של המשטרה, שייתן סקירה קצרה על היכולות ויחידות החילוץ.

אורי מקלב: בסדר.

אורי מקלב: מי שמבקש לדבר, את הזכות לבקש, זה יושב הראש עושה.

אורי מקלב: ולכן שאלתי איך אתם רוצים את סדר הדברים.

אורי מקלב: אם אתם מבקשים שהמשטרה תגיד את הדברים קודם, אבל אני חושב שאתם צריכים ואחרי זה אנחנו נבקש מהמשטרה את ההתייחסות.

<צבי רוזנשטוק: אוקיי.

אורי מקלב: ניתן לו את הכבוד, אבל בסדר הדברים אנחנו תמיד הולכים מלמטה למעלה והם מוקדם או מאוחר בדיוני הוועדה.

אורי מקלב: תציג את עצמך, נראה על מה אנחנו מדברים.

אורי מקלב: תציג את האנשים, מי נמצא פה, כמה סוגי יחידות יש לכם.

אורי מקלב: יש לכם גם צוללנים, יש לכם גם יחידות חילוץ אחרות.

אורי מקלב: שנדע מי ומי היושבים.

<צבי רוזנשטוק: טוב, אז שמי צבי.

<צבי רוזנשטוק: אני מטעם יחידות חילוץ שפועלות תחת המשטרה.

<צבי רוזנשטוק: אנחנו מתנדבים.

<צבי רוזנשטוק: יש כ-12 יחידות כאלה הפזורות בכל רחבי הארץ.

<צבי רוזנשטוק: אנחנו מונים כ-700-800 איש ואנחנו למעשה נותנים מענה ועזרה לאנשים הנקלעים לצרה ברגע שהם במרחב הלא אורבאני.

<צבי רוזנשטוק: כלומר ברגע שיש בן אדם שנתקע, נפצע או הולך לאיבוד בשטח, אנחנו נקראים.

<צבי רוזנשטוק: אנחנו חילצנו מאות אם לא אלפי אנשים בשנה האחרונה.

<צבי רוזנשטוק: רק ביחידה שלי היו למעלה מ-160 אירועים וחילצנו למעלה מ-100 פצועים ועוד כמה מאות אנשים במהלך שנת 2016.

<צבי רוזנשטוק: הדברים האלה קורים למעשה בחטף.

<צבי רוזנשטוק: אני הייתי רוצה לתת לכם, ברשותך, דוגמא לאירוע שהשתמשנו בו בעזרת טכנולוגיה - --

אורי מקלב: כשאתה מדבר על חילוץ של אנשים, זה דווקא פצועים?

אורי מקלב: אם הוא לא פצוע זה גם חילוץ.

<צבי רוזנשטוק: בהחלט.

אורי מקלב: כי אתה אומר פצועים או - - -

<צבי רוזנשטוק: כל אדם שנקלע לצרה בשטח אנחנו מגיעים אליו.

אורי מקלב: את זה הבנתי, אבל הוא לא חייב להיות פצוע.

אורי מקלב: אם ברוך השם הוא לא פצוע, הוא היה בשטח ונשאר בלילה או לא מצא את דרכו ואתם הגעתם אליו כדי שלא יהיה פצוע וכדי שלא יישאר בלילה בשטח.

<צבי רוזנשטוק: בהחלט.

<צבי רוזנשטוק: נעדרים.

אורי מקלב: וכשמוצאים אותו בריא ושלם הוא גם נכנס לסטטיסטיקה שלכם.

<צבי רוזנשטוק: בהחלט.

<צבי רוזנשטוק: נעדרים.

<צבי רוזנשטוק: יש לנו הרבה מאד מקרים של אנשים שהולכים לאיבוד מסיבה זו או אחרת.

<צבי רוזנשטוק: רק בשבת האחרונה נקלענו לחפש ילד בן 13 שהלך לאיבוד בצפת.

איל בן ראובן: כשאתה אומר נקראנו, אגב, אתה מדבר על המשטרה?

איל בן ראובן: זאת אומרת אם אתה יכול להגיד מילה על הקשר שביניכם לבין משטרת ישראל.

איל בן ראובן: זאת נקודה מאד חשובה.

אורי מקלב: אתם יחידת התנדבות של המשטרה?

<דוד אנקונינה: סליחה, הם מתנדבי משטרת ישראל.

אורי מקלב: הם מתנדבים.

<דוד אנקונינה: עם המשטרה.

<דוד אנקונינה: כן.

אורי מקלב: זאת כמו שיש מתנדבים, אולי יש לכם הרבה יותר מכך, אבל כמו שיש מתנדבים ביחידות הסיור, ביחידות החילוץ - - -

<דוד אנקונינה: בדיוק, בדיוק.

אורי מקלב: אז יש להן מעמד של יחידות - - -

<דוד אנקונינה: כן, בתוך ה - - -

אורי מקלב: בתוך יחידת ההתנדבות.

<דוד אנקונינה: לגמרי נכון.

אורי מקלב: עם תעודת שוטר של מתנדב.

<דוד אנקונינה: נכון, תעודת מתנדב.

איל בן ראובן: ברור.

<צבי רוזנשטוק: ברגע שיש אירוע, למעשה נפתח מספר אירוע במוקד השליטה של המשטרה ומרגע זה אנחנו נחשבים – כל המתנדבים נחשבים לשוטרים עד גמר האירוע.

<צבי רוזנשטוק: אנחנו יוצאים אל השטח, מגיעים אל הבן אדם ומביאים אותו לגורמי ההצלה, שמחכים לנו כבר במרחב שאפשר להגיע אליו עם כלי רכב.

אורי מקלב: חלק מיחידות החילוץ הם גם שוטרים בפועל?

אורי מקלב: זה בנוי רק על מתנדבים ורק מי שמפעיל אתכם, המסגרת, זה המשטרה?

אורי מקלב: זאת אומרת אתם לא יוצאים לאירוע בלי המשטרה, מי שמפעיל אתכם זה המשטרה.

אורי מקלב: אין לכם גם מישהו שהוא מזמין אתכם ישירות.

אורי מקלב: נניח הגיעה איזו קריאה לאיחוד הצלה, להצלה, והוא מזמין אתכם או למי שנותן שירות התנדבות או חירום אחר.

אורי מקלב: נניח מגן דוד אדום גם יכול להזמין אתכם?

<צבי רוזנשטוק: בהחלט.

<דוד אנקונינה: אולי אדוני ירצה שאני אתן סקירה בשתי מילים?

אורי מקלב: בסדר.

<דוד אנקונינה: ואז אנחנו נבין.

אורי מקלב: נכון.

אורי מקלב: זה באמת היה נכון.

אורי מקלב: אתה צדקת, צבי, שהוא צריך לתת קודם את המסגרת.

<דוד אנקונינה: אני דוד, אני קצין חילוץ.

אורי מקלב: לפעמים שואלים את השאלות כדי להכיר את המבנה וחשוב לנו מאד איך למסד את זה, או לראות גם מה צריך לשפר אולי במבנה עצמו גם כן.

<דוד אנקונינה: אני דוד, אני קצין חילוץ ארצי של משטרת ישראל.

<דוד אנקונינה: שכשאני שמעתי את מר אייל בן ראובן על נושא הנעדרים, אני חושב שזאת סאגה אחרת.

<דוד אנקונינה: זה כיוון אחר.

<דוד אנקונינה: זה יותר הנושא האח"מי – אח"מי זה נושא בתחום של חקירות ומודיעין.

אורי מקלב: כן, הוא מדבר על זה שאם היינו מחלצים מישהו או מוצאים מישהו או יכול להיות שיודעים על מישהו, אז בסוף הוא לא היה נעדר.

<דוד אנקונינה: אני אגע באיך אנחנו בנויים.

<דוד אנקונינה: סך הכל יש 12 יחידות.

<דוד אנקונינה: היחידות בנויות ככה ש-10 מתוכן הן יחידות שטח יבש ועוד שתי יחידות צוללים.

<דוד אנקונינה: הן פרושות מרמת הגולן ועד אילת.

<דוד אנקונינה: היחידות עצמן מתבססות על מתנדבים.

<דוד אנקונינה: יש לנו שם לכל יחידה מפעיל שהוא מפעיל של המתנדבים האלה, מפעיל בסיס.

<דוד אנקונינה: הוא למעשה מגייס אותם, מרכז את כל הפעילות שלהם.

<דוד אנקונינה: היחידות כפופות לתחנות מבחינת כל מה שקשור לנושא של הפעלת הכוח.

<דוד אנקונינה: זה אומר שכשיש אירוע, האירוע הזה עובר דרך המשל"ט המשטרתי ונרשם כאירוע.

<דוד אנקונינה: יכול להיות בהחלט, כמו שאתה אומר, שאירוע שמגיע למד"א ומד"א מפנים את זה למוקד של המשטרה והמוקד של המשטרה שולח את יחידת החילוץ.

<דוד אנקונינה: בתחום הזה זה התחלק לכמה סוגים.

<דוד אנקונינה: זה יכול להיות כמו שאמרנו, מישהו שהלך לאיבוד בשטח ואנחנו יודעים פחות או יותר איפה הוא נמצא, טיילים וכאלה, או לחילופין מה שנקרא סנפלינג, טג"ח, גלישה וחילוץ, ויכול להיות מצב גם שמישהו הלך לגמרי לאיבוד ואנחנו כאן מכניסים את התחום של איתור נעדרים.

<דוד אנקונינה: בראש הצוות הזה, ברמה הארצית עומד יונתן קליף, שלשמאלי.

<דוד אנקונינה: למעשה זאת הצורה שבה אנחנו עובדים.

<דוד אנקונינה: יש אירוע, נרשם האירוע, היחידה מופעלת על פי השטח שבו היא אמורה לפעול ומוזעקת על פי המחוז הנוגע גם.

<דוד אנקונינה: כמובן שיש גם סיוע בין מחוזות.

<דוד אנקונינה: זה אומר שאם נניח עכשיו יש לי אירוע שהוא באזור ירושלים בנושא של איתור ויש צורך בסיוע של יחידת חילוץ מאזור ערד, לצורך איתור, מחוז ירושלים, אגף המבצעים, האג"ם, פונה מול האג"ם של המחוז האחר והם יוצרים קשר ומקבלים את הנתונים הנדרשים.

<דוד אנקונינה: בין היתר כל מיני תחומים שבהם אנחנו מתעסקים.

<דוד אנקונינה: כמו למשל - - -

אורי מקלב: ויש ממשק עם הצבא, עם יחידות אחרות?

<דוד אנקונינה: ודאי.

אורי מקלב: אז אתם מפעילים - - -

<דוד אנקונינה: ודאי.

<דוד אנקונינה: יש ממשקים עם הצבא.

<דוד אנקונינה: אם זה בנושא של חילוץ, גלישה וכאלה, יש לנו קשר הדוק עם יחידה 669.

<דוד אנקונינה: אם יש צורך גם בנושא של איתור, אז יש לנו ממשקים עם יחידות המסוקים השונות, גם של הצבא וגם של המשטרה.

<דוד אנקונינה: לרוב זה יהיה עם של המשטרה.

איל בן ראובן: שאלה.

איל בן ראובן: מבחינת תורת הפעלה, מבחינת אמצעים.

איל בן ראובן: אני מבין שהאנשים כמובן הם מתנדבים, אבל הם משתמשים בציודים וטכנולוגיה וכל מיני ציודים שכאלה.

אורי מקלב: זו השאלה המרכזית?

איל בן ראובן: איך עובדת המערכת הזאת?

איל בן ראובן: מי מתקצב את הדבר הזה?

איל בן ראובן: מי דואג לצרכים שלהם?

איל בן ראובן: מי מאמן אותם?

איל בן ראובן: האם המשטרה עוסקת בזה בתור יחידות כפופות?

<דוד אנקונינה: לגמרי, כולל הנושא של התקצוב של האמצעים.

<דוד אנקונינה: שבוע שעבר, אגב, עם כניסתי לתקציב וגם ראש אג"ם נכנס לא מזמן, היה לנו מפגש של ראש אג"ם – ניצב אלון וואוי עם כל מפקדי יחידות החילוץ.

<דוד אנקונינה: שם אני חושב נפתרו מרבית הסוגיות, גם הנושא התקציבי עם כל המורכבויות שלו, כולל נושא של הכשרות שאנחנו מרכזים אותן, אנחנו מקיימים וממונים.

<דוד אנקונינה: גם נושא של ימי מילואים, על כל המשתמע מזה מול הצבא.

<דוד אנקונינה: אנחנו מרכזים את ההדרכות אצלנו.

<דוד אנקונינה: יש לנו הדרכות על פי תכנית מאד מסודרת.

<דוד אנקונינה: אני נכנסתי לפני חודש לתפקיד - - -

אורי מקלב: כולל הציוד שיש?

אורי מקלב: זה ציוד שמקבלים מכם?

אורי מקלב: אחרי אירוע שיש, את השלמת הציוד המשטרה עושה?

<דוד אנקונינה: המשטרה עושה, לגמרי, לגמרי.

אורי מקלב: אוקיי, והייתה לי עוד שאלה קטנה בעניין הזה.

אורי מקלב: חילוץ בתאונות דרכים זה לא דווקא - - -

<דוד אנקונינה: לא.

<דוד אנקונינה: אנחנו פחות עובדים בתחום האורבאני, למעט הנושא של האיתור.

אורי מקלב: אוקיי.

אורי מקלב: אבל בכל אופן, יחידת מתנדבים ייחודית, אני לא חושב שקיימת.

אורי מקלב: כשאדם מתנדב ביחידת בילוש, הוא נטמע בתוך - - -

<דוד אנקונינה: היא מאד ייחודית.

<דוד אנקונינה: רמת המקצועית היא מאד גבוהה.

<דוד אנקונינה: אין לנו מקום לטעויות בתחומים שבהם אנחנו עובדים, בעיקר בנושא של הגלישה וחילוץ ונושא של צלילה.

<דוד אנקונינה: אין מקום לטעויות.

<דוד אנקונינה: אפס.

אורי מקלב: גם מבחן התוצאה הוא ייחודי.

<דוד אנקונינה: לגמרי.

אורי מקלב: אני אשאל את חבר הכנסת אייל בן ראובן, אני חושב שהנושא של נעדרים גם קשור פה.

אורי מקלב: נניח קבוצה של ארבעה מטיילים נקלעו לאיזו צרה, לאיזו בעיה והולכים לחלץ אותם.

אורי מקלב: מתברר ששלושה רואים ואחד לא נמצא.

אורי מקלב: חבר הכנסת אייל בן ראובן?

אורי מקלב: אני אומר ארבעה אותרו, אחד לא נמצא.

אורי מקלב: יכול להיות שיש להם קשר - - -

איל בן ראובן: אני הבנתי את התשובה שלו, למרות שחלק קטן, אני מקווה מאד, חלק קטן מאד מתחיל מזה שמישהו נעלם ואתם על פי זה יוצאים לחפש אותו ואם מצאתם אותו, טוב.

איל בן ראובן: אבל אם לא מצאתם אותו, מתחיל עכשיו תהליך שהוא תהליך מתמשך של מודיעין וכו'.

איל בן ראובן: זאת אומרת יש פה איזה שהוא מעגל שמתממשק לתהליך הזה.

אורי מקלב: מה השאלה?

אורי מקלב: יכול להיות שארבעה יצאו, נקלעו לבעיה, אל שלושה הגיעו, לאחד לא מגיעים.

אורי מקלב: הם עוד לא יודעים איפה הוא.

איל בן ראובן: לא, בדרך כלל, אם אני מבין נכון, אם הלך אחד לאיבוד מתוך ארבעה, אז הם ימצאו אותו.

איל בן ראובן: או שהוא נפל, או שזה.

איל בן ראובן: אני דיברתי קודם בין השאר על אנשים שיצאו בבוקר, בחמש בבוקר מהבית - - -

אורי מקלב: אני חושב שאין סיפור שאנחנו נדמיין שהם לא יגידו לנו שהם נקלעו לכזה דבר, כולל כאלה שהם כן מוצאים או לא מוצאים.

אורי מקלב: רק בשבוע שעבר קיימנו כאן דיון, חברי, חבר הכנסת אייל, בנושא הרחפנים היום.

אורי מקלב: גם בחלק של הרגולציה סביבם וגם בחלק של ההפעלה וחלק בייעוד שנותנים.

אורי מקלב: החלק של הרחפן למשל, שזה היה נושא של חירום וזה בא דרך אגב.

אורי מקלב: נדמה לי שגם אתה היית כאן וגם הצגת בצורה מאד מכובדת את הנושא של רחפנים שמשמשים את יחידות ההצלה האלה.

אורי מקלב: יש מקומות שאי אפשר להגיע ודרך הרחפן אתה יכול לדעת אם מישהו נמצא שם או לא נמצא שם.

אורי מקלב: אתה באמת יכול למזער את מידת הסיכון, למקד אותו ועוד דברים כאלה.

אורי מקלב: לפעמים הוא גם נותן לך את האינדיקציה אם מישהו נמצא או מישהו לא נמצא.

אורי מקלב: סיפרתם לנו כאן סיפורים שאלמלא הרחפנים, לא הייתם יודעים שמישהו נמצא.

אורי מקלב: דהיינו, הוא היה בבחינת נעדר או משהו שלא הייתה בהירות.

אורי מקלב: אני באמת רוצה להתמקד בנושא.

אורי מקלב: ברשותך, אנחנו נעבור.

אורי מקלב: אם יהיו לנו שאלות אחרי זה נעביר את זה הלאה, אבל תודה שנתת לנו את המסגרת של הדברים.

אורי מקלב: עכשיו צבי.

<צבי רוזנשטוק: אוקיי, תודה.

<צבי רוזנשטוק: ברשותכם אני הייתי רוצה לתת דוגמא קצרה של אירוע שהשתמשנו בו בטכנולוגיה.

<צבי רוזנשטוק: לפני כמה זמן היה צעיר שאמר לחברה שלו שנמאס לו מהחיים והוא רוצה ונמאס לו.

<צבי רוזנשטוק: היא סיפרה לאמא שלו, אבל אמא שלו לא התייחסה, עד שבהמשך אותו שבוע הבחור נעלם.

<צבי רוזנשטוק: הדברים האלה תמיד קורים בערב, אלינו הם מגיעים בשעות הערב המאוחרות.

<צבי רוזנשטוק: הגיעה ליחידת חילוץ עציון ידיעה על - - -

אורי מקלב: כי בערב יודעים שהוא נעלם.

אורי מקלב: כל הבעיות מתחילות.

אורי מקלב: עד הערב זה נראה סטנדרט, או עד השעות הרגילות.

אורי מקלב: רק כשזה מתחיל להיות השעות הלא רגילות, אז פתאום הדברים האלה, מטבע הדברים.

אורי מקלב: זה לא רק חוק מרפי, זה גם המציאות היא כזאת.

אורי מקלב: ולכן ההתנדבות שלכם היא תמיד בשעות הלא שעות, כשכולם נמצאים ב - - - מוסד, לא בחוץ או לא באירועים רגילים.

אורי מקלב: אדם שנמצא כל היום והוא לא נעדר, רק כשהוא לא חוזר הביתה ואז תמיד זה שעות שכולם נמצאים בבית.

<צבי רוזנשטוק: כן.

אורי מקלב: אגב, אני אומר שזה יכול להיות מקרים גם באמצע היום, ודאי שאנשים נתקלים לבעיות כאלה, אבל בוודאי שזה מציין את הפעילות שלכם.

<צבי רוזנשטוק: בכל מקרה, במקרה הזה אנשי היחידה הגיעו אליו הביתה, הגיעו לתחנת האוטובוס של אותו יישוב, הסתכלו בתחנות אבטחה, ראו שהוא עלה על אוטובוס לכיוון ירושלים.

<צבי רוזנשטוק: אנשים אחרים באותו זמן הצליחו להיכנס למחשב שלו, הצליחו למצוא שם שהבן אדם חיפש שלושה דברים עיקריים – אחד, איך לא מוצאים את הטלפון שלו.

<צבי רוזנשטוק: בסוף התברר שהוא השאיר את הטלפון בבית.

<צבי רוזנשטוק: דבר שני הוא חיפש אוטובוסים לכיוון עין גדי, ודבר שלישי, חיפש מקומות גבוהים על מנת להתאבד.

<צבי רוזנשטוק: במקביל בוצעו כמה פעולות.

<צבי רוזנשטוק: הגיע צוות של יחידת החילוץ לירושלים, שחיפש שם בתחנת האוטובוס וראו לאיפה הוא הלך.

<צבי רוזנשטוק: ראו שהוא עלה לאוטובוס לכיוון עין גדי.

<צבי רוזנשטוק: הצליחו להגיע אל הנהג וראו שהוא אמר שהוא זכר מישהו כזה שירד באזור עין גדי.

<צבי רוזנשטוק: צוותים אחרים הצליחו לגלות שהוא רכש נעליים חדשות לא מזמן והגיעו לחנות.

<צבי רוזנשטוק: הייתה להם סוליה ייחודית, צילמו את טביעת הרגל ושלחו אותה לגששים ומתוך העבודה על המחשב הם הגיעו למסקנה שהוא הגיע ככל הנראה לאזור עין גדי.

<צבי רוזנשטוק: הודיעו ליחידת חילוץ עין גדי שהבן אדם כנראה הגיע ורוצה להתאבד באזור שלהם על איזה שהוא מצוק.

<צבי רוזנשטוק: הפעילו יחידת גששים של הצבא.

<צבי רוזנשטוק: עם אור ראשון, גשש שהלך לאותה נקודה מצא את העקבות שלו, הגיע לכיוון המצוק, ראה את הבן אדם וקרא לו שיעזור לו, שהוא רוצה מים.

<צבי רוזנשטוק: אז הבן אדם התרחק מקצה המצוק.

<צבי רוזנשטוק: במקביל הוא דיווח ליחידת חילוץ עציון שהוא נמצא שם והם העבירו את המידע ליחידת חילוץ עין גדי, שבעזרת המסוק המשטרתי הגיעו אליו שני אנשים ולקחו אותו הביתה והצילו אותו.

<צבי רוזנשטוק: אחרי שלושה חודשים קיבלנו טלפון מהאימא של הבן אדם, שהבן אדם חזר לשגרה והכל בסדר איתו.

<צבי רוזנשטוק: המקרה הזה מראה דוגמא למעשה, למרות שלא נאמר, הייתה פה הרבה מאד טכנולוגיה.

<צבי רוזנשטוק: היה פה גם לחפש בתוך המחשב של הבן אדם, היה כאן גם לחפש בכמה מקומות במצלמות אבטחה, לגלות איפה הבן אדם עלה על אוטובוס ולאן הוא נסע.

<צבי רוזנשטוק: גם טכנולוגיה של טביעת הרגל, היכולת להעביר את טביעת הנעל אל הגשש וגם בסופו של דבר עם המסוק.

<צבי רוזנשטוק: יש כאן הרבה מאד דברים.

<צבי רוזנשטוק: אנחנו במקביל, בצוות איתור ארצי, הגענו למסקנה שבנושא הטכנולוגיה אנחנו קצת חלשים ולכן החלטנו להקים צוות טכנולוגי, שבעצם הייעוד שלו הוא לשפר את רמת הטכנולוגיה של יחידות החילוץ, כאשר אנחנו מסתכלים על זה למעשה בשלושה היבטים.

<צבי רוזנשטוק: היבט ראשון זה החילוץ של האיש שנמצא בשטח.

<צבי רוזנשטוק: זה מה שנקרא לו איכון מיידי של הבן אדם.

<צבי רוזנשטוק: כלומר אם בן אדם נמצא באיזה שהוא ואדי ואנחנו הולכים בוואדי הלא נכון, אנחנו יכולים ללכת שם שלושה שבועות ולא נמצא אותו.

<צבי רוזנשטוק: אז נורא חשוב להיכנס לוואדי הנכון ובשביל זה אנחנו צריכים להיעזר בטכנולוגיות איתור, שלאחרונה אנחנו מאד מאד מתקדמים בהן, בסיוע גדול של המשטרה.

<צבי רוזנשטוק: הדבר השני, זה איכון של נעדר, מה שאמרנו קודם.

<צבי רוזנשטוק: בן אדם שמחליט עכשיו שהוא הולך לאיבוד, הולך להיעלם ונעלם ובדבר הזה אנחנו בעצם רוצים להשקיע מאמצים, איך להגיע לחתימה הדיגיטאלית שבן אדם משאיר במרחב.

<צבי רוזנשטוק: בן אדם השאיר מידע במחשב שלו, עבר במצלמות אבטחה, מילא דלק, הוציא כסף מהבנקט, קנה בכרטיס אשראי.

<צבי רוזנשטוק: בן אדם משאיר המון מידע ובדרך כלל כשהוא הולך עם הפלאפון שלו, והיום אף אחד לא נפרד מהפלאפון.

<צבי רוזנשטוק: אני היום כשבאתי לירושלים, שלוש פעמים הכנסתי – פעם חניון הלאום, פעם הכנסת.

<צבי רוזנשטוק: הכנסתי המון דברים בתוך הפלאפון.

<צבי רוזנשטוק: אז להגיע לתוך המידע הזה, זה דבר שהוא בהחלט חשוב לנו.

<צבי רוזנשטוק: הדבר השלישי זה היבט של ניהול אירוע, איתור בהיבט טכנולוגי, כמו שהזכרת קודם כאן, רחפנים, שליטה ובקרה באנשים.

<צבי רוזנשטוק: כל דבר, כל טכנולוגיה חדשה שאנחנו אולי עדיין לא מכירים, שיכולים לסייע לנו להגיע ולאתר את הבן אדם כמה שיותר מהר.

<צבי רוזנשטוק: אם אנחנו נסתכל בעצם מה הצרכים שלנו, מבחינת טכנולוגיות, אז יש לנו - - -

אורי מקלב: את כל התהליך הזה שאתה סיפרת עם אותו אחד, זה לא המשטרה עושה?

<צבי רוזנשטוק: אנחנו זה המשטרה.

אורי מקלב: המשטרה לא עושה את זה?

אורי מקלב: הרי יש לה דרך לאתר, יש לה מיומנות יום יומית בזה.

אורי מקלב: בעיקוב.

<צבי רוזנשטוק: אנחנו - - -

אורי מקלב: זאת אומרת אתם גם עושים את זה, זאת אומרת אם זה האירוע אתם עושים גם את החלק הזה?

<צבי רוזנשטוק: אנחנו נעזרים במשטרה בזה בצורה מלאה.

<צבי רוזנשטוק: אנחנו נסמכים על המשטרה בנושא של הדברים.

<צבי רוזנשטוק: אנחנו שוטרים למעשה.

<צבי רוזנשטוק: ברגע שאנחנו יוצאים אנחנו שוטרים ואנחנו מקבלים תמיכה מלאה מהמשטרה.

איל בן ראובן: אותי דווקא מעניין, ותראה, אני מבין.

איל בן ראובן: מה שאתה הגדרת עכשיו זה בעצם את יצירת הצורך המבצעי, את הצורך הענייני.

איל בן ראובן: אני מדבר במושגים שאני מכיר אותם בסיפור.

איל בן ראובן: כלומר מה שמעניין, תראה, איך יודע איך מתפתח אמצעי בצה"ל לצורך העניין.

איל בן ראובן: דרך אגב, מעניינת השאלה לגבי הקשר, כי אני מניח שלא מעט אמצעים טכנולוגיים שמתפתחים במפא"ת או בצה"ל, או נמצאים ביחידות המיוחדות, יכולים מאד לעזור לכם בצורה כזאת או אחרת, שזאת גם כן שאלה מעניינת לגבי הקשר הזה.

אורי מקלב: הטכנולוגיות של הצבא.

איל בן ראובן: כן.

איל בן ראובן: אבל השאלה היא איך התהליך, כי בצבא זה ברור איך זה מתפתח, אבל השאלה היא איך זה עובר ממך או מיחידות החילוץ אל מחלקת הפיתוח או אמצעי הפיתוח או אני לא יודע אם במשטרה יש מין מפא"ת כזה.

איל בן ראובן: איך התהליך הזה מתפתח כדי שבאמת הוא יהיה ממוצה לפוינט.

איל בן ראובן: כל הדברים שאתה הסברת פה נראים מאד מאד הגיוניים ונכונים.

איל בן ראובן: זה מה צריך, אבל איך זה מתפתח ביניכם לבין המשטרה זאת שאלה מעניינת, כדי שגם אנחנו נוכל, אם צריך עזרה, שנדע איפה.

אורי מקלב: באמת זו שאלה עקרונית אם מהצבא זה עובר למשטרה.

אורי מקלב: הרי זה לא חייב לעבור אליהם.

אורי מקלב: בעצם זו שאלה, אם יש טכנולוגיות שהצבא מכיר אותם ושהמשטרה יכולה להיעזר בזה.

אורי מקלב: ממילא אם המשטרה נעזרת, אז גם היחידות האלה.

אורי מקלב: יש הרי כמה צרכים, זה לא רק הצורך בזה.

אורי מקלב: יש עוד דברים.

איל בן ראובן: תראה, לצבא יש יחידות מתמחות.

איל בן ראובן: איתן, כל - - -

אורי מקלב: השאלה אם בטכנולוגיות ובידע הזה - - -

איל בן ראובן: והם משתמשים ביכולות האלה.

אורי מקלב: אם המשטרה שואבת את זה משם והאם הם באמת מוכנים להישאב ונותנים את המידע הזה.

אורי מקלב: אני רוצה לתת לו לסיים.

אורי מקלב: אתה סיימת, צבי?

<צבי רוזנשטוק: כן.

<יונתן קליף: ברשותכם, אני אציג את התחום של האיתור.

אורי מקלב: רק את השם.

<יונתן קליף: יונתן קליף, אני מתנדב במשטרה ביחידות החילוץ.

<יונתן קליף: אני רכז איתור ארצי של כל יחידות החילוץ.

<יונתן קליף: אני טיפה אתן סקירה מה זה תחום האיתור ביחידות החילוץ.

<יונתן קליף: זה מאד דומה לאיתן, אני גם קצין איתן ביחידות.

איל בן ראובן: אתה משרת בצה"ל בתור קצין איתן?

<יונתן קליף: לא, במילואים.

איל בן ראובן: לא, זה חשוב.

<יונתן קליף: במילואים.

איל בן ראובן: זה יתרון גדול.

אורי מקלב: במילה אחת, מה הפרופיל של כל אנשי היחידה?

אורי מקלב: יש להם איזה שהוא משהו שהם בוגרים?

<יונתן קליף: אני אתן סקירה שאנחנו מתעסקים.

<יונתן קליף: בעבר, חבר הכנסת אייל בן ראובן, נפגשנו בנושא של דניאל מניביצקי, שעדיין נעדר.

איל בן ראובן: נכון.

<יונתן קליף: אז ככה, יש 12 יחידות חילוץ.

<יונתן קליף: בכל יחידת חילוץ יש צוות איתור, כשבעצם צוות האיתור הוא זה שמקבל את הטלפון הראשון או את תחילת האירוע.

<יונתן קליף: כל אירוע אצלנו הוא איתור.

<יונתן קליף: הוא מתחיל באיתור.

<יונתן קליף: אפילו איפה אתה נמצא זה איתור.

<יונתן קליף: זה איתור שיכול להיגמר תוך דקה וזה יכול להימשך למספר ימים וגם מספר חודשים.

<יונתן קליף: אנחנו קיימים משנת 2002 בתחום של האיתור, מאד מאד ותיקים, עם הרבה מאד ניסיון בתחום של איתור נעדרים בארץ.

<יונתן קליף: כיום ההכשרה שלנו מתחילה בקורס של שבועיים בתנאי פנימייה, 110 שעות לימוד, שזה הרבה מאד.

<יונתן קליף: זה ממש כמו קורס איתן הצה"לי, שהוא גם כן - - -

איל בן ראובן: זה משטרה?

<יונתן קליף: המשטרה משלמת, מממנת את הכל.

איל בן ראובן: ברור.

<יונתן קליף: את כל תורת האיתור אנחנו בנינו מאפס, משנת 2002 ובתוך הקורס יש לך את כל תחום התשאול, שזה תחום מאד מרכזי באיתור נעדרים.

<יונתן קליף: תחום הרישום ותיעוד, חיתוך מצב, טופוגרפיה, ניתוח שטח, הכנסת תכנית סריקות.

<יונתן קליף: כל נושא גורמי העזר באיסוף מידע, שזה יכול להיות גורמי עזר טכנולוגיים.

<יונתן קליף: כל תחום הסיגינט, שלא דובר עליו פה הרבה.

<יונתן קליף: תחום הסיגינט מונח רק אצל המשטרה כיום.

<יונתן קליף: זאת אומרת היחידים שיכולים להוציא חוקית מידע סיגינטי מהטלפון, זה רק המשטרה.

<יונתן קליף: יש יחידה מאד גדולה במשטרה שמתעסקת עם זה.

<יונתן קליף: ואצלנו לאחרונה יש נאמני סיגינט, שמוסמכים מטעם המשטרה לפנות לסיגינט ולקבל את כל המידע שאפשר לקבל דרך המחלקה הזאת של הסיגינט.

איל בן ראובן: ולכם יש את ההרשאה המשטרתית לעניין הזה?

<יונתן קליף: שלושתנו במקרה שיושבים פה, עברנו את כל התהליך של הסיווג ואת כל התהליך שיש בזה.

<יונתן קליף: כמובן שאני לא יכול להתקשר סתם ולבקש, אלא צריך שייפתח אירוע במשטרה בצורה מסודרת.

<יונתן קליף: תחנה מסוימת מטפלת באירוע ואנחנו נכנסים כגורם עזר לאיתור נעדר.

<יונתן קליף: החברה בעצם זה כ-220 מתנדבים שהוכשרו במהלך השנים ועברו את קורס איתור הנעדרים.

<יונתן קליף: עוברים כל שנה, יש לנו שתי סדנאות גם כן במימון מלא של המשטרה, של שלושה ימים, כשבכל סדנה אנחנו לוקחים תחום מסוים ומתמקדים בו.

<יונתן קליף: זה יכול להיות תשאול ילדים – עולם בפני עצמו.

<יונתן קליף: זה יכול להיות ניתוח שטח.

<יונתן קליף: זה יכול להיות – השנה התעסקנו בפרופיל נעדר.

<יונתן קליף: 2017 זה נושא של מתאבדים.

<יונתן קליף: בוחרים איזה שהוא נושא, נכנסים בו לעומק.

<יונתן קליף: שלושה ימים של סדנה.

<יונתן קליף: חשוב גם להגיד את המעטפת.

<יונתן קליף: היום המשטרה היא זאת שבעצם מטפלת בנושא של נעדרים.

<יונתן קליף: אלינו זה מגיע כשזה מגיע לאירוע בדרך כלל בפריפריה, בכל נושא החילוץ.

<יונתן קליף: מדבר יהודה יש איזה שהוא נעדר, יפנו דרך התחנה אלינו ויפעילו אותנו כמתנדבים.

<יונתן קליף: זה גלש הרבה מאד גם כן לתחום העירוני.

<יונתן קליף: אנחנו מתעסקים הרבה מאד באירועי נעדרים בתוך ירושלים, בתל אביב, בכל מיני מקומות, שקוראים לנו, מפעילים אותנו.

<יונתן קליף: בעצם אין היום בארץ איזה שהוא גוף מקצועי שמתעסק נטו עם נעדרים.

<יונתן קליף: זה מקצוע.

<יונתן קליף: כמו שיש חבלן, כמו שיש מז"פ, יש תחום של נעדרים.

<יונתן קליף: אז במשטרה זה קיים, יש איתן צה"לי.

<יונתן קליף: מתעסקים רק בנעדרים.

<יונתן קליף: במשטרה זה בעצם החוקרים שמתעסקים עם זה, שהם מוכוונים הרבה לתחום הפלילי, שזה יכול להיות איזה שהוא חסם באיתור נעדר; ואנחנו הגוף המקצועי שלהם היום, שיודע לתת את המענה לזה.

<יונתן קליף: כמובן אנחנו מוגבלים בזה שאנחנו מתנדבים.

<יונתן קליף: זאת אומרת אירוע הכי ארוך שאני יכול לקחת יום, יומיים.

<יונתן קליף: אני לא יכול להוציא אנשים מהעבודה למשך חודש או תקופה ארוכה, לנסות ל - - -

איל בן ראובן: זאת אומרת, תרשה לי רק לשאול גם את השוטר, אתם מרגישים שיש חסך בעניין הזה במשטרה מבחינה מקצועית?

איל בן ראובן: זאת אומרת זה שזה נמצא בידי המתנדבים, אחלה.

איל בן ראובן: אבל השאלה היא אם במשטרה יש היום מעטפת מקצועית מספקת ליכולת.

איל בן ראובן: אני מניח גם שחלק מהאנשים שלכם מגיעים מצה"ל, מאיתן, מ-669, מכל היחידות האלה.

<דוד אנקונינה: אני אגיד לך, במצב שאנחנו נמצאים היום, המשטרה נותנת מענה ומעטפת מלאה, בין היתר גם בנושא של קציני החקירות והחוקרים ביחידות.

<דוד אנקונינה: זה אומר שבמידת הצורך הם שותפים מלאים ומעבירים גם נושאים מסוימים שמעניינים את צוות האיתור, מתוך תיק חקירה, עם המגבלות.

<דוד אנקונינה: יש מגבלות, אבל בסופו של דבר הן נפתרות.

<דוד אנקונינה: אגב, האנשים האלה של צוות האיתור בכלל ביחידות, עבר איזה שהוא הליך גם של ביטחון שדה, כדי שהם יהיו מורשים לקבל את מרבית הפרטים.

<דוד אנקונינה: יש איזה שהוא תהליך שהם צריכים לקבל, כמובן בגלל צנעת הפרט וכל מה שקשור לזה, אבל הם עוברים איזה שהוא תהליך והם מקבלים מספרי אירוע והם מקבלים קשר ישיר, מה שלא כל שוטר אפילו מקבל.

<דוד אנקונינה: יש להם קשר ישיר עם יחידת הסיגינט.

<דוד אנקונינה: זה אומר שהוא מדבר עם יחידת הסיגינט והוא מקבל את כל הפרטים שהוא צריך.

איל בן ראובן: הידע מתפתח במשטרה או אצל המתנדבים?

איל בן ראובן: איפה מתפתח הידע המקצועי?

<דוד אנקונינה: הוא מפתח במקביל.

<דוד אנקונינה: במשטרה הוא מתפתח בצורה מקבילה למה שהוא מפתח גם בתחום של המתנדבים.

<דוד אנקונינה: זה אומר שהיום המתנדבים פיתחו תורה והם משתפים.

<דוד אנקונינה: חלק גדול היום ממפקדי התחנות, שהם המפקדים הטריטוריאליים, יודעים שיש להם היום את היכולת להסתמך גם על האפשרויות המקצועיות של היחידות האלה, של יחידות החילוץ.

<דוד אנקונינה: במקביל אני חייב לומר, שגם למשל בגלל שמדובר במתנדבים, הרי אורך הנשימה שלהם, כי צריכים לזכור שיש להם גם את החיים האישיים שלהם.

<דוד אנקונינה: אחרי הכל הם מתנדבים.

<דוד אנקונינה: אבל אז אנחנו יכולים - - -

אורי מקלב: מה עם סוגיית הביטוח?

אורי מקלב: יש הבדל בין ביטוח למתנדב לביטוח של שוטר?

<דוד אנקונינה: לא.

<דוד אנקונינה: ממש לא.

<דוד אנקונינה: וגם אני אתן לך דוגמא אישית שהייתה לי, אבל לנושא הזה של השאלה, אם נניח אנחנו נאלץ למשוך עוד כמה ימים כדי לחפש איזה שהוא נעדר, אנחנו יכולים להיעזר באמצעות בנק ימי המילואים שיש לנו ולממן את אותו מתנדב כימי מילואים.

<דוד אנקונינה: לסוגיה שאתה אומר, הם מבוטחים כמו כל שוטר.

<דוד אנקונינה: מרגע שהם יצאו לפעילות, הם דיווחו שהם יצאו, הם נרשמים וכל דבר שקשור לביטוח שלהם, הוא כמו כל שוטר.

<דוד אנקונינה: אני יכול להגיד לך שיש לי מתנדב כזה היום.

<דוד אנקונינה: הוא נפצע דווקא בתחום של החילוץ.

<דוד אנקונינה: הוא פצוע קשה מאד והוא מבוטח מלא.

<דוד אנקונינה: הוא הוכר גם כ - - -

אורי מקלב: תוך כדי חילוץ הוא נפגע?

<דוד אנקונינה: לגמרי.

אורי מקלב: למדנו והתרשמנו מאד וזה החלק הטוב.

אורי מקלב: זה הכוס המלאה.

אורי מקלב: אולי תגידו קצת מה יש בחסר, מה יש בהתארגנות.

אורי מקלב: אולי תציפו את הנושאים האלה.

אורי מקלב: מה היעדים, מה הייתם רוצים שיהיה, איך הייתם רוצים לראות.

אורי מקלב: אם זה בעיות תקציב, בעיות של רגולציה, בעיות של מסגרת, של הכרה.

אורי מקלב: תעלו את הדברים האלה.

אורי מקלב: אתה סיימת?

<יונתן קליף: כן.

אורי מקלב: האמת שאם אתם הייתם מעבירים רשימת דוברים משלכם, לא אני אעשה את זה.

אורי מקלב: מי שמצביע, בבקשה.

אורי מקלב: תציג את עצמך.

<ירון קרון: שמי ירון, אני ראש תחום טכנולוגיות במשרד לביטחון הפנים.

<ירון קרון: בסוף בסוף זה כסף, כמו שאמרת.

<ירון קרון: אני אכנס - - -

אורי מקלב: אז אנחנו כבר מכירים.

<ירון קרון: כן.

אורי מקלב: נכון.

אורי מקלב: האמת היא שעוד לא שמעתי מהם, שמענו קצת מדוד, אני חושב, אולי מצבי, על חלק מטכנולוגיות שבשימוש, אבל השאלה אם יש עוד טכנולוגיות, בעיקר אני מבין שיש את הנושא של האפשרות לקשר במקומות שקשה התקשורת, אין קשר, אין קליטה, אין דברים כאלה והאם יש לנו שם מספיק אפשרות להתמודד עם הדברים האלה ומספיק טכנולוגיה, או מכשירים שהם יכולים להתמודד עם בעיות של קשר ותקשור בשטח עצמו.

<ירון קרון: כבוד יושב הראש, אין פה משהו שחסר שהטכנולוגיה לא יודעת לתת אותו, או שאין במשטרה.

<ירון קרון: יש הכל.

<ירון קרון: יש חוסר, רק צריך לקנות את מה שיש על המדף, בין אם זה במשטרה, בין אם זה בכב"ה או בצה"ל.

<ירון קרון: אנחנו יודעים מה צריך, יש עבודה מסודרת של המשטרה.

<ירון קרון: אנחנו רוצים כן לתת להם.

<ירון קרון: בסוף זה כסף.

<ירון קרון: בואו נהיה ריאליים.

<ירון קרון: ולכן תן לי דקה כדי להציג את הנושא.

<ירון קרון: היחידות האלה מתוקצבות על פי החלטת ממשלה משנת 2006, שקבעה ששמונה משרדי ממשלה ישתתפו בתקצוב.

<ירון קרון: אם אתה רוצה אני יכול לתת את התמהיל.

<ירון קרון: משטרת ישאל 750,000 שקלים כל שנה; משרד החינוך 650,000 שקלים; משרד הביטחון 500,000 שקלים; משרד הפנים 400,000 שקלים; משרד התיירות 200,000 שקלים, המשרד להגנת הסביבה 150,000 שקלים; משרד הבריאות 150,000 שקלים ומשרד התחבורה 200,000 שקלים.

<ירון קרון: זה בעצם משנת 2006.

<ירון קרון: כל שנה אמורים להעביר את הכסף.

<ירון קרון: זה התקציב שאיתו המשטרה מחזיקה את היחידות האלה.

<ירון קרון: משנת 2006, 10 שנים, אין מנגנון התייקרות.

<ירון קרון: המספר נשאר אותו מספר.

<ירון קרון: החילוצים גדלו משמעותית, גם הטכנולוגיה והיינו רוצים כן באופן חד וחלק להכפיל את הסכום הזה.

<ירון קרון: פנינו בשנים 2015-2014 לכל משרדי הממשלה.

<ירון קרון: למעשה כולם הסכימו להכפיל את הסכום.

<ירון קרון: אנחנו הראשונים שמוכנים, למעט משרד אחד שלא הסכים ועל זה זה נפל, זה משרד התחבורה שמתנגד נחרצות.

<ירון קרון: כרגע זה עומד שם.

<ירון קרון: הדבר השני, התקציב עובר אלינו אחרי כל שנה אחרי שאנחנו מתחננים לקבל אותו, מבקשים אותו, שולחים להם.

<ירון קרון: אומרים לנו זה בסבב חתימות והכל, ומתי אנחנו מקבלים אותו?

<ירון קרון: בדצמבר.

<ירון קרון: למה?

<ירון קרון: כי בדצמבר יש להם איזה יתרות, אז הם אומרים אני כבר לא יכול לעשות עם זה כלום.

<ירון קרון: ולכן הדבר שאנחנו רוצים בהחלטת ממשלה חדשה, שזה יעבור בבסיס התקציב.

<ירון קרון: אני רוצה ב-1 בינואר, ב-30 בינואר לקבל את הכסף כדי שנוכל לעשות משהו.

<ירון קרון: נותנים לי את הכסף בדצמבר, אני לא יכול לעשות איתו הרבה.

<ירון קרון: אז זה בעצם הסיפור.

אורי מקלב: תן לי דוגמא של דבר שבתוך תקציב - - - תוכל לעשות אותו.

אורי מקלב: רכישות של טכנולוגיות.

<ירון קרון: מכשירי קשר שחסרים.

<ירון קרון: חסר לנו מאד מכשירי קשר שאפשר לתקשר איתם בתוך ואדיות, שהם עמידים במים.

<ירון קרון: דיברת על רחפנים, כן.

<ירון קרון: ישבנו גם עם המפכ"ל והכל.

<ירון קרון: אנחנו רוצים.

<ירון קרון: יש תכנית גדולה של רחפנים במשטרה.

<ירון קרון: דיברנו על זה שבוע שעבר.

<ירון קרון: רוצים להגיע ל-200.

<ירון קרון: כרגע יש כמה עשרות.

<ירון קרון: אנחנו כן רואים רחפן בכל יחידה.

<ירון קרון: אנחנו כן רוצים דברים, וכן, צריך להגיע להתעצמות בסופו של דבר.

<ירון קרון: העולם מתקדם וצריך להתקדם.

<ירון קרון: אי אפשר להישאר עם אותם שלושה מיליון שקלים כבר 10 שנים ולא לעלות בשקל אחד.

אורי מקלב: יש כאן נציג האוצר?

<עמיחי דוד: כן.

אורי מקלב: יפה, רק מה השם?

<עמיחי דוד: עמיחי דוד, משרד האוצר.

איל בן ראובן: אם יורשה לי רק מילה.

איל בן ראובן: אני נאלץ לעזוב כי יש לי איזו מחויבות והאמת היא שלא כל כך חשבתי שזה יהיה כל כך מעניין וכל כך חשוב.

איל בן ראובן: אז אני אשמח מאד להמשיך להיות בקשר עם מי שחושב וצריך ולעזור גם למשטרה כמובן.

איל בן ראובן: אני חושב שזה אחד מהנושאים החשובים ביותר.

איל בן ראובן: אנחנו עוסקים פה בטכנולוגיה, אבל אנחנו עוסקים פה בחיי אדם.

איל בן ראובן: זה לב העניין ובאמת המון המון תודה לכם.

אורי מקלב: תודה רבה לך.

אורי מקלב: גם בין חברי הכנסת יש איזו חלוקת תפקידים, כל אחד ותחום ההתמחות שלו.

אורי מקלב: חבר הכנסת אייל בן ראובן מעשיר אותנו ונותן לנו את היכולות לקדם דברים מתוך הניסיון הרב שיש לו ולכן באמת חשוב שנעקוב ונראה גם בנושא התקציב, אבל גם יכול להיות בדברים אחרים שאנחנו העלינו פה.

אורי מקלב: בבקשה, רק את השם.

<עמיחי דוד: עמיחי דוד, משרד האוצר.

<עמיחי דוד: קודם כל לא הועלה צורך - - -

אורי מקלב: היית מתחילת הישיבה?

אורי מקלב: לא ראיתי.

<עמיחי דוד: כן, מתחילת הישיבה.

אורי מקלב: טוב, בסוף הגעתם.

<עמיחי דוד: כן, הצלחתי להגיע.

אורי מקלב: נרשמת?

<עמיחי דוד: נרשמתי, כן.

<עמיחי דוד: קודם כל המשרד לביטחון פנים לא העלה איזה שהוא צורך במהלך דיוני התקציב של 2017-2018 לנושא של יחידות החילוץ.

<עמיחי דוד: גם לא המשטרה.

<עמיחי דוד: למשטרה יש תקציב של מעל 12 - - -

אורי מקלב: יש לי נקיפות מצפון כבר מאתמול על זה שאולי את הדיון היה צריך לעשות יותר מוקדם, על ציר של אישור התקציב ולא עכשיו.

אורי מקלב: אבל אף פעם זה לא מאוחר ותמיד אפשר ויש עוד מה לעשות.

אורי מקלב: אני מעלה את זה עכשיו, אבל שלא נרגיש שבגלל שעבר התקציב ולא העלו את זה, אז אנחנו כבר לאחר מעשה.

אורי מקלב: יכולים גם - - -

<עמיחי דוד: אז התקציב אושר בכנסת, כידוע, אך מה שאפשר לעשות בעצם זה אם המשטרה מתעדפת את זה בין סדרי העדיפויות שלה, אין שום בעיה שהיא תסיט ממקורותיה.

<עמיחי דוד: אני אגב לא מכיר את הנושא הזה שהועלה פה, לגבי איגום תקציבים לשאר משרדי הממשלה.

<עמיחי דוד: אף פעם לא שמעתי על סיטואציה שבה סכומי כסף אלה לא הועברו.

<עמיחי דוד: אני לא מכיר את זה.

<עמיחי דוד: אולי זה משהו שאני יכול - - -

אורי מקלב: לכן טוב שאתה פה כדי לדעת ובאמת לעשות את זה בצורה יעילה יותר.

אורי מקלב: קודם כל כספים שנמצאים והובטחו שיועברו בזמן אמת, בזמן שאפשר ושהם יהיו יעילים.

<עמיחי דוד: זה לא הועלה על ידי המשרד לביטחון פנים.

<עמיחי דוד: לא הועלתה אלי איזו שהיא בעיה מבחינת ההעברה של - - -

אורי מקלב: אני חושב שיש לו אלף סוגיות.

אורי מקלב: הוא לא מעלה לך את כל הסוגיות, אבל אנחנו רוצים להציף סוגיה - - -

<עמיחי דוד: לא, אז אין בעיה.

<עמיחי דוד: אם יש איזו שהיא בעיה בהעברה באיגום בין משרדי הממשלה, אני אפנה למשרד לביטחון פנים ואני אשאל אותם האם יש איזו שהיא בעיה ואני אנסה לעזור.

אורי מקלב: יפה.

אורי מקלב: אז כבר היה כדאי כל הישיבה הזאת.

<עמיחי דוד: ולגבי התקציב של היחידה עצמה, להבנתי זו היחידה שלא מתוקצבת ישירות מתקציב המדינה.

<עמיחי דוד: אני לא יודע.

<עמיחי דוד: אני רק יודע שזה דרך - - -

אורי מקלב: בזה הם לא מבינים.

<עמיחי דוד: לא, פשוט אני שואל.

<יונתן קליף: דרך המשטרה.

<עמיחי דוד: דרך המשטרה, אוקיי.

<עמיחי דוד: אז מה שאני יכול להציע זה באמת שהמשטרה ממקורותיה תוכל להסיט בתוך תקציבה.

<עמיחי דוד: יש תקציב של כמעט 12 מיליארד שקלים, אין שום בעיה להעביר, בהתאם לסדרי העדיפויות של המשטרה או המשרד לביטחון פנים.

<עמיחי דוד: להסיט.

אורי מקלב: אני גם רוצה להגיד לך שהם מאד צנועים.

אורי מקלב: קודם כל מתנדבים תמיד צנועים.

אורי מקלב: אין להם את המושגים והם בכלל נותנים הרבה יותר ממה שהם מקבלים והציוד שהם דורשים זה בעצם ציוד שהוא מינימאלי.

אורי מקלב: אנחנו מדברים על מכשירי קשר בשביל קליטה, וזה דבר בסיסי שיש.

אורי מקלב: זה לא אחד שאומר שהוא רוצה גם שעון שהוא צולל איתו 100 מטר מתחת למים והוא קונה את זה, ואני לא יודע מתי, או אף פעם הוא לא יהיה.

אורי מקלב: אבל אנשים שמשתמשים בזה והם צריכים את המכשירים האלה, זה חלק מהשימוש המוצלח ביותר.

אורי מקלב: זה כמו אלונקה.

<עמיחי דוד: אני מסכים לחלוטין שהצרכים הם חשובים ביותר ו - - -

אורי מקלב: ברור, כן, כן.

אורי מקלב: נשאל כאן גם על החלק של משרד התחבורה, שאתה תוכל מאד לעזור בזה.

אורי מקלב: שמשרד התחבורה יכול בחלק שלו גם לראות אם - - -

<עמיחי דוד: אז שוב, זה לא עלה מהמשרד לביטחון פנים.

אורי מקלב: ברשותך, אנחנו אחרי זה נתווך ביניכם לפגישה מקצועית אצלך במשרד, כדי שנוכל - - -

<עמיחי דוד: אין בעיה.

אורי מקלב: כמובן שהם צריכים לקבל את האישורים שלהם איך להפעיל את זה.

<עמיחי דוד: אני מניח שזה יגיע אלי דרך חטיבת התקציבים של המשרד לביטחון פנים, שאני עובד איתם.

אורי מקלב: אתמוך גם עוזר השר התעניין אצלי על הישיבה, הוא רצה לדעת.

אורי מקלב: הוא בסך הכל שותף בעניין הזה.

<עמיחי דוד: אם יש איזו שהיא בעיה של איגום עם משרדים אחרים, אז במה שאני יכול, אני - - -

אורי מקלב: מטבע הדברים יש דברים שלא צפים וכל מה שלא צפים הם נמצאים בתוך כל המרחב הגדול.

<עמיחי דוד: בשביל זה כולנו פה.

אורי מקלב: אבל אנחנו באמת רואים את החלק הטכנולוגי של העניין הזה ואנחנו רואים שהטכנולוגיה יכולה להיות ולהגיע לאמצעים וגם לשאוף הלאה, לראות דברים שקיימים בעולם או גם שהצבא משתמש, אבל עד עכשיו כבר לא התעניינו בגלל שלא הייתה את היכולת לרכוש אותם.

אורי מקלב: אז מה?

<עמיחי דוד: יש מינהל, שוב, בתוך המשטרה יש מינהל טכנולוגיה.

אורי מקלב: מי, ירון?

<עמיחי דוד: והוא בעצם אחראי גם על פיתוח, גם על רכש.

<עמיחי דוד: אני מניח שזה בעבודה שהיא צמודה.

<עמיחי דוד: אני מכיר את מינהל טכנולוגיות, אפילו היינו שם - - -

אורי מקלב: בסיבוב.

אורי מקלב: אנחנו מציגים פה.

אורי מקלב: הייתה תערוכה כאן בכנסת של הדברים.

אורי מקלב: אני חושב שהתחום הטכנולוגי במשטרת ישראל באמת התקדם מאד מאד קדימה, פיתוחים מצוינים.

אורי מקלב: הציבור לא יודע תמיד הכל, אבל הוא מתקדם מאד ובאמת הגיע להישגים לא רגילים, גם באופן יחסי למשרדי ממשלה אחרים, המשטרה לקחה את עצמה קדימה בעניין הזה ואני מבין שזה גם חלק מתכנית עבודה של המשטרה בפילוחים האלה.

אורי מקלב: המפכ"ל מציין את זה בכל מקרה.

אורי מקלב: דרך אגב, הוא גם היה אצלנו בסיור בתערוכה פה.

אורי מקלב: אמנם - - - אחרי זה אצלכם בסיור, אבל באותו יום גם המפכ"ל וגם השר היו ביחד בסיור בתערוכה שלכם.

אורי מקלב: ירון, אתה היית, נכון?

<ירון קרון: כן.

<ירון קרון: לא זוכר מתי זה היה.

<ירון קרון: לא מזמן.

אורי מקלב: לא מזמן.

<ירון קרון: אני רק רוצה לציין דבר אחד, שמעבר לשלושה מיליון שקלים המשטרה מוסיפה מתקציבה.

<ירון קרון: יש החלטה של המפכ"ל הנוכחי גם השנה להוסיף עוד הרבה כסף.

אורי מקלב: עכשיו אם יש יחידה שרוצה להציג את עצמה באופן מיוחד, אז בבקשה ואחרי זה אני רוצה להתייחס גם לדברים ולראות איך אנחנו מקדמים טכנולוגיות ואיך אנחנו יכולים לקדם את זה.

אורי מקלב: בבקשה חיים, תציג את עצמך.

<חיים אוטמזגין: חיים אוטמזגין, מפקד היחידות המיוחדות של זק"א.

<חיים אוטמזגין: היחידות המיוחדות הכותרת שלהם זה איתור, חילוץ והצלה.

<חיים אוטמזגין: אנחנו מפעילים יחידה של כלבי חיפוש והצלה שכלב מסוגל בטווח של - - -

אורי מקלב: מה המעמד שלכם מול המשטרה?

<חיים אוטמזגין: זו בדיוק הנקודה.

<חיים אוטמזגין: אנחנו נותני שירות נקרא לזה, מתנדבים, לא בהכרח כמתנדבי משטרה, אבל כל הפעילות שלנו סביב איתור נעדרים מתחילה מפנייה של קצין במשטרה לארגון זק"א, שאנחנו צריכים עזרה.

<חיים אוטמזגין: צריך להבין שיש כמה מתארים של נעדרים.

אורי מקלב: אני מכיר את זה גם אחרת, שאנשים פונים לזק"א - - - וזק"א פונה למשטרה.

<חיים אוטמזגין: נכון.

<חיים אוטמזגין: גם במקרה זה שפונים למוקד זק"א אנחנו מפנים את הפונה להגיש תלונה במשטרה.

<חיים אוטמזגין: לעולם לא נפעל במטרייה עצמאית, בלי שיתוף פעולה עם המשטרה ועדכון הדדי.

<חיים אוטמזגין: גם אנחנו תלויים במשטרה, בנתונים שהם יכולים לספק לנו.

<חיים אוטמזגין: אנחנו מפעילים אמנם מערך של תחקור, תשאול עצמאי ויש הרבה פעמים שבהן אנחנו עושים הרבה מעבר למה שהמשטרה עשתה בגלל כוח אדם או בגלל - - -

אורי מקלב: הכרת אוכלוסיות מסוימות יותר לעומק.

<חיים אוטמזגין: נכון.

<חיים אוטמזגין: אנחנו מדברים, להבדיל ממה שהתמקדו ביחידות החילוץ סביב נעדרים בשטחים שאינם אורבאניים, אנחנו מטפלים בערך ב-120 אירועים של נעדרים, מטפלים.

<חיים אוטמזגין: מקבלים פניות זה במאות, אבל אנחנו מטפלים פיזית בקרוב ל-120 אירועים בשנה, שזה בני נוער, זה אנשים עם בעיות נפשיות, דיכאון ו - - -.

<חיים אוטמזגין: אלצהיימר, שזה אחוז גדול מאד מהנעדרים ויש גם מעט נעדרים על רקע פלילי, שאנחנו מקבלים את הבקשה מהמשטרה לעזור ולסייע באזור מסוים או בשטח מסוים.

<חיים אוטמזגין: אנחנו מפעילים בצורה עצמאית כלבי חיפוש והצלה.

<חיים אוטמזגין: כלב מסוגל לאתר אדם חי בשטח של קילומטר על קילומטר בשמונה דקות.

<חיים אוטמזגין: זאת אומרת אם יש לי שטח שקשה העבירות בו, אני שולח לשם כלב.

<חיים אוטמזגין: יש לנו 13 כלבים כאלה, שיודעים לאתר כל אדם חי ששוכב, שהוא בתנועה סטטית, לא זז.

<חיים אוטמזגין: זה גם עוזר לי, הכלב יודע להבדיל בין המחפשים - - -

אורי מקלב: למתנדבים שיש להם כלבים, 13 כלבים - - -

<חיים אוטמזגין: לזק"א יש יחידת כלבי חיפוש והצלה.

<חיים אוטמזגין: הכלבים והנוהגים שלהם - - -

אורי מקלב: יש לכם איזה מקום ששם אתם מגדלים אותם?

<חיים אוטמזגין: כן, כן, יש לנו מתנדב שיש לו כלבייה.

<חיים אוטמזגין: הוא מאמן אותם גם.

<חיים אוטמזגין: פעם בשבוע הם נפגשים לארבע שעות אימון ושמירה על כושר מבצעי בכל מיני יערות, בכל מיני אתרים.

<חיים אוטמזגין: בסופו של דבר הכלב יודע לאתר כל בן אדם, אם זה חולה אלצהיימר שאני צריך לחפש אותו בשטח, באיזו שהיא חורשה גדולה.

<חיים אוטמזגין: הכלב יודע לאתר אותו - - -

אורי מקלב: יש לך דוגמא שאתה יכול לספר לוועדה?

אורי מקלב: איזה סיפור שהיה עכשיו לאחרונה?

<חיים אוטמזגין: דווקא עם הכלבים זה לא לאחרונה.

<חיים אוטמזגין: היה משהו כמו לפני שנה וחצי בערך.

<חיים אוטמזגין: נעדר באזור נחל הירקון, שטח מאד מאד סבוך, עם צמחייה והכל.

<חיים אוטמזגין: מצאנו את האופניים של הבן אדם אבל לא מצאנו את הבן אדם.

<חיים אוטמזגין: ברגע שמצאנו את האופניים של הבן אדם, הבאנו את הכלבים ולכלב לקח כמה דקות והוא הוביל אותנו לבן אדם, שהיה תלוי על עץ, אבל בגובה נמוך שהוא היה מכוסה בשיחים, אז לא היה כל כך אפשר לראות אותו בעין, אבל הכלב הוביל אותו אלינו.

אורי מקלב: איזה עוד אמצעים טכנולוגיים יש לכם?

<חיים אוטמזגין: אז יפה, אנחנו מפעילים גם כן יחידת ג'יפים, אנחנו מפעילים יחידת צוללים, אנחנו מפעילים גם כן את יחידת האיתור האווירי, שהיא כוללת גם רחפנים וגם מצנחים ממונעים.

<חיים אוטמזגין: זאת אומרת אנשים פיזית עם מצנחים ממונעים.

<חיים אוטמזגין: המגבלות זה כמובן אזורי הטיסה.

<חיים אוטמזגין: לא בכל מקום הם יכולים לטוס.

<חיים אוטמזגין: הם גם מוגבלים לשעות טיסה, יום וגם מזג אוויר, אבל זה קיים.

<חיים אוטמזגין: אנחנו נעזרים בה בעיקר בחיפושים בים.

<חיים אוטמזגין: יחידת הצוללים שלנו מונה היום 280 צוללים, מתוכם צוות של 25 מתנדבים שהם חוד חנית, עברו הכשרה של ארגון צלילה אמריקאי.

<חיים אוטמזגין: לדעתי הם המיומנים ביותר בארץ היום בתחום של איתור נעדרים מתחת למים.

<חיים אוטמזגין: יש חיבור מאד מאד אמיתי ונכון עם יחידות הצוללים המשטרתיות.

<חיים אוטמזגין: אנחנו עובדים ביחד, אנחנו מגבים אותם כשהם צריכים ואנחנו יוצאים בשמם, כשזה לא אזור שהם פועלים בו, אז אנחנו עושים את הפעולות האלה.

<חיים אוטמזגין: כשאנחנו מדברים על טכנולוגיות, למעשה אני מדבר על שני היבטים.

<חיים אוטמזגין: היבט אחד, בסופו של יום, כשיש אירוע של נעדר צריך להוציא מחפשים.

<חיים אוטמזגין: כשיוצאים מחפשים, יש פה עניין של פוש.

<חיים אוטמזגין: צריך לשלוט איפה חיפשו, האם חיפשו במדויק ובכל מקום, כי לפעמים אותו מטר שלא חיפשת או אותו מבנה שלא היית בו, או אותה גינה שלא היית בה, דווקא שם נמצא הנעדר.

<חיים אוטמזגין: ולכן אנחנו מפתחים בימים האלה אפליקציה שהיא סך הכל אפליקציית מדף מאד מאד פשוטה, שבה כל מתנדב שנכנס למשימת חיפוש, מתחבר לאפליקציה ומאותו רגע אני יכול לדעת כל מטר איפה הוא נמצא.

<חיים אוטמזגין: בסוף החיפוש אני יכול להוציא פלט ולדעת איפה היו, איפה לא היו.

<חיים אוטמזגין: זה דבר שעד היום לא היה לנו אותו והיינו צריכים להסתמך עליו – היית פה?

<חיים אוטמזגין: כן, אבל איזה רחוב היית – בזה או בזה?

<חיים אוטמזגין: בצד הזה או בזה?

<חיים אוטמזגין: אנחנו מדברים על רזולוציה של צבע, הוא צובע לי ממש מטרים.

<חיים אוטמזגין: אם אני לוקח עכשיו את הטלפון ואני מזיז אותו מצד לצד, אני אראה על המסך את התנועה, ממש ברמה מאד מדויקת.

<חיים אוטמזגין: אז זה בסופו של יום עוזר מאד בפוש על חיפושים ונותן לנו אינדיקציה איפה היו ואיפה לא היו.

<חיים אוטמזגין: אנחנו גם כן בשלב פיתוח של מכשיר לאיתור נעדרים מתחת למים, מכשיר מאד ייחודי, אין אותו בעולם.

<חיים אוטמזגין: התפקיד שלו בעיקר זה לשנע קבוצת צוללים במרוכז, ביחד, עם אמצעי תיעוד מתחת למים.

אורי מקלב: אומרים צוללים ולא צוללנים?

<חיים אוטמזגין: צוללן הוא איש של צוללת וצולל הוא - - -

אורי מקלב: אוקיי, צולל.

אורי מקלב: עניין של עברית.

<חיים אוטמזגין: כן.

<חיים אוטמזגין: אז בסך הכל אלה שני הפיתוחים הטכנולוגיים שאנחנו עמלים עליהם.

<חיים אוטמזגין: אני חייב להתייחס פה לעניין - - -

אורי מקלב: הדבר הזה למשל בממשק אליכם, זה יכול להיות אפליקציה שאולי אם אין קליטה בשטחים, אבל זה יכול גם לסייע ליחידות החילוץ, או שזה פחות רלבנטי כלפיכם?

<חיים אוטמזגין: בהחלט כן.

<קריאה: אני אציג.

אורי מקלב: אחרי זה תתייחסו לזה.

אורי מקלב: בבקשה.

<חיים אוטמזגין: להבדיל מיחידות החילוץ ומהמשטרה, שאנחנו באמת חלק מעשי מהם ובאמת מסייעים להם, אנחנו בעצם לא מתוקצבים בשום דרך למטרה הזאת של איתור נעדרים, למרות שזה נתח מאד משמעותי במשימות של ארגון זק"א.

<חיים אוטמזגין: זה ממש מקרים שבכל יום צריכים להוציא מתנדבים ולפעול.

<חיים אוטמזגין: אז בסוגיה הזאת יש מקום להעלות וכן לחבר את זק"א לעניין הזה, לפחות בכל מה שקשור בפיתוח הטכנולוגי, זה מאד חשוב.

אורי מקלב: אוקיי.

אורי מקלב: לא ציינת, אבל ביום חמישי אנחנו היינו בסיור של הוועדה במכון לרפואה משפטית באבו כביר וגם ראינו את שיתוף הפעולה.

<חיים אוטמזגין: נכון.

אורי מקלב: זה באמת מחמם את הלב לראות כל פעם שבארץ שלנו יש הרבה מה לתקן, אבל יש דברים שהם ייחודיים מאד לנו.

אורי מקלב: הרוח ההתנדבותית, ההתנדבות המקצועית והמסורה מאד שתלויים בה חיי אדם והרבה יותר מכך וזה באמת מחמם את הלב.

אורי מקלב: החלק הזה של לחבר וההכרה, זה אמנם לא הנושא שלנו עכשיו.

אורי מקלב: אני עומד מול ראשי הארגון שלכם ואנחנו רוצים לקדם את זה.

אורי מקלב: יש אולי תקציבים מינימאליים.

אורי מקלב: אנחנו חושבים שזה לא בסדר.

אורי מקלב: יש פער מאד גדול בין הקשר, בין השימוש, בין התועלת, בין היכולות, לבין מה שאנחנו באופן מעשי בהכרה.

אורי מקלב: אני מקווה שאנחנו נעשה את זה.

אורי מקלב: אני רוצה להתמקד באמת בנושא הטכנולוגי ואני חושב שם איחדת את הדבר הזה, אבל אני רוצה להישאר ביחידות החילוץ.

אורי מקלב: אז מי עוד מיחידות החילוץ מבקש לדבר?

אורי מקלב: בבקשה.

אורי מקלב: מי שמבקש לדבר, ככל שהזמן יאפשר, מוזמן להירשם אצל מנהלת הוועדה.

אורי מקלב: יש לנו גם בקשות זכות דיבור.

אורי מקלב: מי שרוצה יכול לקחת ויכול למלא.

אורי מקלב: אנחנו נשתדל, ככל שהזמן יאפשר לנו.

<דוד קריספיל: דוד קריספיל, אגף מצבעים וטכנולוגיות של איחוד הצלה.

<דוד קריספיל: קודם כל לגבי הקשר שלנו לנושא של איתור נעדרים, משטרה ויחידות חילוץ.

<דוד קריספיל: היום איחוד הצלה או אגף מבצעים וטכנולוגיות, נותן פתרונות וסיוע גם למתנדבי איחוד הצלה, גם למתנדבי יחידות יונייטד רסקיו, שזה בעצם מתנדבים איחוד הצלה בעולם.

<דוד קריספיל: אנחנו גם מסייעים לפורום הטכנולוגי של יחידות החילוץ ולפונקציה רביעית, שהיא בעצם משלחות שאנחנו מוצאים בשיתוף עם איחוד הצלה ועם יחידות החילוץ לחו"ל, לסיוע באירועי אסון בינלאומיים.

<דוד קריספיל: זאת אומרת שאנחנו בעצם נותנים פתרונות - - -

אורי מקלב: סליחה, אתה נרשמת לזכות דיבור?

<דוד קריספיל: כן, כן.

<דוד קריספיל: אני נרשמתי, רק לא דיברתי עדיין.

אורי מקלב: מה השם?

<דוד קריספיל: דוד קריספיל מאיחוד הצלה.

<דוד קריספיל: ככה שבעצם אנחנו בהליך היומיומי שלנו, של פיתוח הטכנולוגיות, עובדים על מתן פתרונות לכמה גופים ולכמה תחומים ואנחנו יכולים להביא הרבה ידע גם מהארץ וגם מהעולם לנושא הזה.

<דוד קריספיל: בעניין ההפעלה המבצעית שלנו להקשר חיפוש נעדרים, היום, ברגע שיש אירוע חיפוש נעדרים ואנחנו מקבלים פנייה לסיוע או מהמשטרה או מיחידת החילוץ, אנחנו יודעים להוציא גם מתנדבים של איחוד הצלה, עם היתרון היחסי של הבאת כמות גדולה של כוחות בזמן קצר, לרבות אופנועים, לרבות ג'יפים, מתנדבים רגליים.

<דוד קריספיל: כמובן שאנחנו עובדים תחת החפ"ק של המשטרה או יחידת החילוץ.

<דוד קריספיל: אנחנו יודעים לספק גם מתנדבים שפונים אליו, כשיודעים שיש חיפושים או להביא מתנדבים שהם כרגע לא מתנדבי איחוד הצלה אלא מתנדבים מהשכונה.

<דוד קריספיל: לדעת לקלוט אותם ולהוציא אותם לחיפושים.

<דוד קריספיל: עשינו את זה גם כמה פעמים.

<דוד קריספיל: הטכנולוגיות שמשמשות אותנו היום – יש לנו מערכת שו"ב מאד חזקה – מערכת שליטה ובקרה, שזו בעצם אפליקציה.

<דוד קריספיל: כבר היום יש לנו עליה יכולת לכל המתנדבים שלנו וגם להתקין על מתנדבים אד-הוק במקום, אפליקציה.

<דוד קריספיל: לעקוב אחרי תא השטח שנסרק ובעצם להבין איזה תא שטח נסרק, איזה לא.

<דוד קריספיל: וכמובן מעקב אחרי המתנדבים.

<דוד קריספיל: הרבה פעמים הסריקות נמצאות בשטחים פתוחים ומסוכנים ואנחנו יכולים לדעת איפה נמצא המתנדב וגם לשמור על הבטיחות שלו.

<דוד קריספיל: בסופו של דבר זה מסייע לזיכוי השטח של יחידות החילוץ, כי אנחנו יודעים לקבל פלט מהטלפון.

<דוד קריספיל: היום זה עובד און-ליין, זאת אומרת צריך חיבור אינטרנט.

<דוד קריספיל: אנחנו עובדים עכשיו גם על פיתוח של מערכת שתאפשר למתנדב גם ללכת בשטח ללא תקשורת ולתעד את השטחים שהוא הלך בהם כדי לראות איפה היה מתנדב ואיזה שטח הוא סרק.

<דוד קריספיל: דבר נוסף שאני רוצה להגיד בהקשר הזה, יש אפליקציה שהיא כבר השו"ב בזמן החיפושים, אבל יש רגע לפני.

<דוד קריספיל: אז רגע לפני יש לנו אפליקציית מצוקה, שיודעת לאכן את מיקום המטייל או החולה בסיכון או כל אדם שנמצא במצוקה.

<דוד קריספיל: לאכן את המיקום שלו, לעקוב אחרי המיקום וכאן אנחנו מתחילים בכמה פרויקטים, לרבות קריאה למטיילים להתקין את האפליקציה הזאת עוד לפני היציאה לטיול, ככה שברגע שהם נקלעו למצב מצוקה, היה ויש להם כמובן תקשורת, אנחנו יכולים לקבל מיקום מדויק ברגע שמפעילים מצוקה.

<דוד קריספיל: מיקום מדויק, שיחת טלפון ווידיאו מהשטח ויכולים לאכן אותם בצורה מאד מאד מהירה.

<דוד קריספיל: עשינו את זה כמה פעמים.

<דוד קריספיל: כמובן, ברגע שאנחנו מקבלים פנייה כזאת היא עוברת ישירות למשטרה וליחידות החילוץ.

<דוד קריספיל: דברים נוספים – אנחנו עובדים על כמה טכנולוגיות - - -

אורי מקלב: אבל אם תוכל להתמקד בחלק הזה.

אורי מקלב: לא נוכל לשמוע את כל הדברים.

<דוד קריספיל: כן.

<דוד קריספיל: אני ממקד.

<דוד קריספיל: טכנולוגיות חדשות: אחת, רחפנים.

<דוד קריספיל: הצגתי את זה בדיון שהיה כאן לפני כשבועיים.

<דוד קריספיל: אנחנו התחלנו הליך של רישוי יחד עם יחידות החילוץ.

<דוד קריספיל: אנחנו משתמשים בהם לנושא של איתור הנעדרים.

<דוד קריספיל: אנחנו עובדים עכשיו על פרויקט חדש, יכולת קיימת, מכשיר שיודע לאכן שידורים סלולאריים בלי צורך לחדור לפרטיות של הטלפון, במקום שבו אין תאים סלולאריים.

<דוד קריספיל: זאת אומרת בן אדם שנמצא במדבר, מכשיר שיודע לקרוא פלאפונים שמשדרים אות כלשהו.

<דוד קריספיל: המכשיר מאד יקר.

<דוד קריספיל: אנחנו מדברים על עלות של מעל חצי מיליון דולר, אבל היחידות האלה יודעות לעלות גם על רחפנים, גם על רכבי שטח ובעצם גם אם אתה סורק באופן שהוא לא ממש להסתכל בעין, אתה יכול להביא רכב ולראות אם יש תאים באותו איזור, אם יש מכשירים שמדברים.

<דוד קריספיל: זו טכנולוגיה שאנחנו עובדים עליה.

אורי מקלב: דוד, אני לא כל כך מבין.

אורי מקלב: הממשק שלכם מול יחידות החילוץ - - -

<דוד קריספיל: הממשק שלנו מול יחידות החילוץ היום הוא כזה: קודם כל בחיפושים אנחנו מוציאים מתנדבים לסייע ליחידות החילוץ.

<דוד קריספיל: הרבה מאד מהמתנדבים של יחידות החילוץ היום הם מתנדבים באיחוד הצלה.

<דוד קריספיל: זאת אומרת חושבים שנמצאים באיחוד הצלה וביחידות החילוץ.

<דוד קריספיל: יש לנו קרן שנקראת קרן ישראלייף, שתומכת באופן מאד מאד אינטנסיבי בכל יחידות החילוץ ברחבי הארץ, לרבות תקציבים, רכבי שטח, הנושא של הרחפנים שהוא כמובן תלוי אישור של יחידה אווירית של המשטרה, אבל אנחנו פועלים לסיוע בתחום הזה.

<דוד קריספיל: נושא נוסף הוא תחום החפ"קים.

<דוד קריספיל: בעצם ברגע שצריך להקים חפ"ק בשטח עם מחשוב, עם טכנולוגיות לכל הגופים שנמצאים במקום.

<דוד קריספיל: אנחנו יודעים להביא את היכולת הזאת לסייע ליחידות החילוץ, לרבות להדפיס תמונות צבעוניות של הנעדר, לתת מסכים שיודעים לראות את הוידיאו מהשטח.

<דוד קריספיל: אז אנחנו עושים את העבודה הזאת בצורה שוטפת ועובדים ביחד עם פורום הטכנולוגיות של יחידות החילוץ לפיתוח מוצרים חדשים.

אורי מקלב: קודם כל יפה מאד.

אורי מקלב: זה באמת דברים שהם חידושים ואני מניח שהמשטרה, זאת אומרת אם בהעדר תקציב או ככל שהתקציב יגדל, לא דווקא הקרן תוכל, המשטרה עצמה תוכל והקרן תוכל להוסיף עוד דברים חדשים, מעל התקציב שיש, כמו קרנות של מתנדבים, שתורמות להעצים ולתת את האפשרויות היותר גדולות שיש ליחידות קיימות.

אורי מקלב: גם לצבא יש כל - - - שהן יכולות לתרום באמת והמשטרה ודאי בחלק הזה תמיד תוכל, אבל להשתמש גם בעזרה כאן.

אורי מקלב: אנחנו שואפים שלמשטרה עצמה יהיה את הדברים שאתה מדבר עליהם היום, כדי שאתם תמיד תוכלו להוסיף דברים חדשניים או דברים שעדיין אין ביכולת של המשטרה, על כל ענפיה, לתרום.

אורי מקלב: נמצאים איתנו כאן קבוצה של עובדי בנק לאומי.

אורי מקלב: יפה.

אורי מקלב: קודם כל אני מברך אתכם.

אורי מקלב: יש לכם יום בכנסת.

אורי מקלב: מישהו יכול להציג אתכם?

אורי מקלב: אתם באתם לכנסת כאורחים, או ממשק לנושא הדיון?

אורי מקלב: אנחנו מזמינים את האורחים לשולחן, נכבד את האורחים.

אורי מקלב: תשבי ליד השולחן.

אורי מקלב: הפרוטוקול צריך לקלוט את מה שאת אומרת.

אורי מקלב: יש כאן מיקרופונים ויש כאן

אורי מקלב: גם מערכת טכנולוגית שהיא מוצנעת ומוצפנת, אבל יש פה מערכת טכנולוגית לא קטנה שחשוב שתשבי ליד השולחן.

<צביה סולימנוב: שלום לכולם.

<צביה סולימנוב: שמי צביה סולימנוב.

<צביה סולימנוב: אני עובדת בבנק לאומי, במערך המשכנתאות.

<צביה סולימנוב: פרשתי עכשיו אחרי 42 שנות עבודה והבאתי קבוצה ראשונה לכנסת, מהמחלקה שלנו במשכנתאות ולאט לאט זה התגלגל בבנק לאומי.

<צביה סולימנוב: כיום אני בממוצע אחת לשבועיים, אחת לחודש בכנסת וכשביקשנו ממני במערך הטכנולוגיה בבנק לבוא לכנסת, אז אמרתי שהכי טוב שאנחנו נשב גם בוועדה הטכנולוגית.

<צביה סולימנוב: ורדה, לרשותך.

אורי מקלב: יפה.

אורי מקלב: ואת עושה את זה בהתנדבות, את כל הפעילות הזאת?

<צביה סולימנוב: הכל בהתנדבות.

אורי מקלב: יפה מאד.

<צביה סולימנוב: אם מותר לגלות, אני חברה במפלגה במחנה הציוני.

אורי מקלב: הבית הזה הוא בית פתוח.

<צביה סולימנוב: סליחה אם פגשתי במישהו, אני מתנצלת.

אורי מקלב: לא פגעת.

אורי מקלב: קודם כל היה כאן נציג פה מקודם, אייל בן ראובן.

<צביה סולימנוב: כן, היה אמור להיות יואל חסון, עד כמה שהבנתי.

אורי מקלב: יכול להיות, אבל אנחנו כאן שולחן ש - - -

<צביה סולימנוב: לא חשוב.

<צביה סולימנוב: זה לא נורא.

אורי מקלב: לכל מפלגה יש פה כיסא, אז את יכולה עכשיו לשבת על הכיסא של המחנה הציוני, אין לנו שום בעיה בעניין הזה.

<צביה סולימנוב: אני מודה לך.

אורי מקלב: יופי, בבקשה.

<ורדה בדט: שמי ורדה בדט, אני ראש אגף סיכונים תפעוליים בבנק לאומי.

<ורדה בדט: היום בבנקאות, כל הנושא של ניהול סיכונים מתפתח מאד לתחומים מאד מאד נרחבים.

<ורדה בדט: במסורת היה אשראי שוק.

<ורדה בדט: אנחנו תפעוליים.

<ורדה בדט: מה שקשור למערכות מידע, מה שקשור לתהליכים, אנשים, כל הנושאים האלה הם תחת סיכונים תפעוליים.

<ורדה בדט: הרעיון המרכזי, לצד פעילות אתה עושה ליד זה ניהול סיכונים, אתה מזהה את הסיכונים, רואה מה אפשר לעשות - - -

אורי מקלב: זאת אומרת לפני הסייבר.

<ורדה בדט: זה בתוך.

אורי מקלב: זה בתוך הדבר הזה, אבל זה עוד לפני.

<ורדה בדט: כן, בתוך הדבר הזה גם.

<ורדה בדט: אתה מזהה את הסיכונים, אתה מעריך אותם, אתה רוצה לראות איך אתה ממזער את זה.

אורי מקלב: אני מציע לכם לעקוב אחרי דיוני הוועדה.

אורי מקלב: יש כאן כמה דברים שיכולים לעניין אתכם בעניין הזה ואנחנו גם נשמע מכם.

אורי מקלב: בהזדמנות המתאימה אנחנו גם מברכים אתכם שתהנו כאן מאד ותצליחו.

אורי מקלב: זה יפה.

אורי מקלב: אנחנו מקבלים אתכם - - -

<ורדה בדט: אנחנו כבר לקחנו דברים מפה גם.

אורי מקלב: לקחתם כבר?

<ורדה בדט: איך מנהלים אירוע, למזער את הסיכונים.

<ורדה בדט: דברים שאנחנו - - - -

אורי מקלב: יש לכם ממשק.

אורי מקלב: הם מתנדבים לא רק בשטח, גם בתוך התחום האורבאני.

אורי מקלב: הם יכולים להיכנס גם לבנק.

אורי מקלב: יש להם גם חליפות לבוא לבנק.

אורי מקלב: הם ישמחו לתת גם לכם בזה, אין לי ספק.

אורי מקלב: רוח ההתנדבות שלהם היא באמת רוח התנדבות שמפעימה ומיוחדת שקיימת בהם.

<ורדה בדט: אכן.

אורי מקלב: יופי.

אורי מקלב: תודה רבה ובהצלחה שיהיה לכם.

<צביה סולימנוב: תודה רבה ואנחנו שמחים שאירחתם אותנו בוועדה שלכם.

אורי מקלב: יופי.

אורי מקלב: לכבוד הוא לנו.

<צביה סולימנוב: ההנאה כולה שלנו.

אורי מקלב: לפני שאנחנו נסכם, יש עוד מישהו מיחידות החילוץ שמבקש לדבר?

אורי מקלב: בבקשה.

<נחום קהלני: אני נחום קהלני.

<נחום קהלני: אני מפקד יחידת איתור נעדרים של זק"א, מחוז תל אביב.

<נחום קהלני: אנחנו משטרתיים לכל דבר, מתנדבים כולנו.

אורי מקלב: אבל אתה לא קשור ליחידת החילוץ הזאת.

<נחום קהלני: אני לא קשור ליחידת החילוץ הזאת, ליחידות החילוץ נקרא לזה.

<נחום קהלני: בגדול אנחנו שייכים לכל מחוז תל אביב.

<נחום קהלני: אנחנו מאתרים נעדרים באזור האורבאני יותר.

<נחום קהלני: יש לנו אזורי שטח שאנחנו יוצאים עם הג'יפים שלנו לאזורי שטח, אבל אצלנו זה יותר האזור האורבאני.

<נחום קהלני: רוב הדברים אצלנו, הבעיות העיקריות מבחינת טכנולוגיות, זה התקציבים להקים, כמו ששאר האנשים אומרים, את כל הנושא הזה של הטיסנים וראיית לילה וכל הנושא הזה, כי זה נושא מאד גדול, מאד מורכב, מאד טוב.

<נחום קהלני: אפליקציות טובות שיתנו לנו.

<נחום קהלני: פעם או פעמיים בשבוע אנחנו אתרים נעדר, לרוב זה אלצהיימר או אנשים שמחפשים להיעלם, נקרא לזה בצורה אחרת.

אורי מקלב: אני רוצה לשאול את המשטרה.

אורי מקלב: התחום של איכון של טלפונים הוא היום יותר קל?

אורי מקלב: יש בו עלות?

אורי מקלב: אתם הקובעים בזה?

אורי מקלב: איך פועלים לאיתור נעדר?

אורי מקלב: מכך וכך שעות?

אורי מקלב: אתם מידע עושים את זה?

אורי מקלב: יש בעניין הזה איזו הסדרה?

אורי מקלב: כאזרח או כאיש ציבור לא פעם כשאני פניתי, או כשפנו אלי אנשים, היה איזה נהלים שיכול להיות שפעם הם היו נכונים.

אורי מקלב: השאלה אם היום הם מתקדמים והרבה יותר פתוחים והרבה יותר מהירים.

<ירון קרון: ודאי שהתקדמו.

<ירון קרון: היום האירוע של נעדר מתחיל בזה שמגיעה המשפחה, חבר, חברה, לתחנת משטרה ומודיעים על נעדר.

<ירון קרון: מאותו שלב מתחילות הפעולות הראשוניות ובהתאם לכך מתחילים להתקדם.

<ירון קרון: לוקחים בחשבון את הגיל של האובייקט שלנו, את מצבו – חולה, חולה, אלצהיימר – כן, לא ומתחילים עם חיפושים.

<ירון קרון: בין היתר החיפושים מתחילים, הולכים ומתרחבים בהתאם לריחוק הזמן מהנקודה שבה הודיעו על הנעדר ומהרגע שבו הובהר שהוא נעדר ומתחילים להתרחק.

<ירון קרון: בין היתר משתמשים והוזכר הנושא של כלבים וכל מה שקשור לזה.

<ירון קרון: למשטרה יש את היכולות שלה.

<ירון קרון: הנושא של הכבלים הוא תחום הרבה יותר מורכב.

אורי מקלב: זה מאד מאד מקצועי.

<ירון קרון: המשטרה מתעסקת עם דברים מאד ספציפיים.

<ירון קרון: יש כלבים לאיתור גופות, יש כלבים לאיתור נעדרים, יש כלבים לאיתור חומרי נפץ וכך הלאה.

<ירון קרון: כלומר הדברים הם מאד ברורים.

אורי מקלב: אין עוד כלבים לפיזור הפגנות?

<ירון קרון: אנחנו מקווים שלא נצטרך להגיע לזה.

אורי מקלב: אבל דיברו בצבא על איזה משהו.

<ירון קרון: אסוציאציות לא טובות.

אורי מקלב: הצבא כן מתאמן בחלק הזה.

<ירון קרון: וכך אנחנו מתנהלים.

<ירון קרון: מהרגע שבו יש לנו אירוע עם נעדר, נפתח תיק חקירה מסודר כולל כל הנושאים הטכנולוגיים שאנחנו מדברים עליהם.

אורי מקלב: כוועדת מדע וטכנולוגיה אנחנו מפתחים גם בעזרת חלק מהארגונים שנמצאים פה בנושא של שכחת ילדים.

אורי מקלב: אני חושב שהיה צריך להיות אולי דבר בסיסי, שהיום חולה אלצהיימר צריך לענוד צמיד.

אורי מקלב: ראיתי שזה כל כך פשוט טכנולוגית.

אורי מקלב: היום הטכנולוגיה היא כל כך בולעת את הדבר הזה.

אורי מקלב: מצד אחד יש לו קוד, שבב מסוים שאפשר לדעת בכל רגע נתון איפה הוא נמצא.

אורי מקלב: יכול להיות שבתור יחידות ההתנדבות צריכים לפתח, את הכיוון הזה.

אורי מקלב: אנחנו באמת נבחן, אני מניח שאנחנו נבחן לגבי חולי האלצהיימר, דרך משרד הבריאות ודרך ארגונים נוספים כמו קופות החולים.

אורי מקלב: זה סוג של אותו מאתר לחולי אלצהיימר, צמיד שהם לא יכולים להוריד מהיד.

<חיים וינגרטן: בזמנו פיתחנו שעון מיוחד לחולי אלצהיימר.

<חיים וינגרטן: הבנו יחד עם המשרד לגמלאים לפני 4 שנים בערך ושם זה נתקע, זאת אומרת - - -

אורי מקלב: יכול להיות שזה רעיון.

אורי מקלב: בדרך כלל זה ניצולי השואה, שיכול להיות המשרדים שיש להם איזו יכולת לתמרן מבחינה תקציבית ואנחנו נפנה אליהם, כדי לפתח, לעודד ולתת תמרוץ לפתח צמיד כזה.

אורי מקלב: אני שואל אם זה יכול להקל עליכם מאד.

אורי מקלב: למה אני שואל?

אורי מקלב: כשאתה התחלת לדבר, אדוני הקצין, דוד, וירון, אחד מהדברים שהמשטרה הציגה בפנינו בתחום הטכנולוגי, זה לא במקרה של נעדר, אבל אם אדם נקלע למצב ברכב שלו במקום שהוא לא יודע איפה הוא או לאזור שהוא לא יודע איך לצאת ממנו מאיפה שהוא נמצא, היום המשטרה בשניות או בדקות יודעות לאתר אותו.

אורי מקלב: יודעת להגיד לו תעמוד כאן, תיסע ימינה, שמאלה, ישר, עוד קצת, חכה פה, אנחנו מוצאים אותך תוך 2-3 דקות או תוך 5 דקות, מקרים שכבר היו ונוצלו וזה מעשים שקורים כל יום.

אורי מקלב: אני שמעתי מאזרח לי שהוא נסע לדרום לצורך הרצאה.

אורי מקלב: הוא נסע באיזה מקום ונקלע – כן בגלל הווייז, לא בגלל הוייז, לא משנה בכלל – למקומות שהוא היה צריך מיד עזרה.

אורי מקלב: המשטרה יודעת לעשות את זה היום ובתחום הטכנולוגי אני חושב שהיום היא אפילו מובילה.

אורי מקלב: אני אומר נכון, ירון?

<ירון קרון: יש דבר שנקרא מאתר.

<ירון קרון: אם התקשרת, לא הורדת אפליקציה לפני כן, אנחנו יודעים לשלוח SMS.

<ירון קרון: ברגע שאתה עונה ל-SMS אנחנו יכולים לקבל את המיקום שלך מידית.

<ירון קרון: זאת אומרת אני לא צריך לפנות דרך החברות.

<ירון קרון: אני מקבל מידית את המיקום.

<ירון קרון: אני יכול לקבל את הפרטים, את התמונה, דברים כאלה ואני יכול לכוון אותך.

<ירון קרון: זה משהו שפותח במשטרה, במנהל הטכנולוגיות.

<ירון קרון: הוא נקרא מאתר.

<ירון קרון: כל אחד - - -

אורי מקלב: אני הבאתי את הדוגמא של אותו צמיד שחולה אלצהיימר יענוד על עצמו.

אורי מקלב: אתם את טכנולוגיה הזאת אתם יכולים להלביש ולפי דעתי לא תצטרך הרבה - - -

<ירון קרון: אני לא יכול להגיד.

<ירון קרון: אני לא מפתח צמיד - - -

אורי מקלב: לא, לא, אבל כשיהיה צמיד המשטרה תוכל - - -

<ירון קרון: אנחנו נוכל להתחבר לה, כן.

אורי מקלב: צריך באמת לחשוב על הדבר הזה.

אורי מקלב: אתה רוצה לסיים?

<נחום קהלני: לא, זה בסדר, אפשר לסיים.

אורי מקלב: טוב, תודה.

אורי מקלב: קודם כל אני רוצה להודות לכם על הישיבה הזו.

אורי מקלב: אני גם מודה לנציג האוצר.

אורי מקלב: המטרה שלנו היא לקדם את הדברים האלה, מעבר להתרשם, להכיר אתכם ולהודות לכם.

אורי מקלב: אנחנו התחייבנו לגבי התחום הזה ואנחנו באמת רוצים לעמוד ולראות איך להעצים אותו, איך למסד אותו, איך שהדבר הזה יהיה מובנה בתקציבים.

אורי מקלב: ככל שיכולות הטכנולוגיות יתקדמו, ככה אנחנו נדע לתת מענים יותר טובים.

אורי מקלב: אנחנו דיברנו על התחום של הטלפונים הלווייניים, כל יחידה צריך שיהיה לה טלפון לווין כזה, שזה דבר בסיסי למקומות שאין קליטה.

אורי מקלב: דיברנו על סוג של מכשירי קשר שגם יכולים לתת מענים מקצועיים חזקים ולא חזקים וגם נושא של אפשרות של קשר דרך מכשירי הקשר.

אורי מקלב: כל מה שאתם אמרתם על הנושא של הסיגינט, שאני מבין שזה היום כבר התקדם.

אורי מקלב: יש היום מענים, אבל ככל שהטכנולוגיה תאפשר את זה, ככה יהיה לנו מענה גם בעניין הזה.

אורי מקלב: דיברתם על מכשירי קשר אטומים למים, שצריכים לתת את המענה.

אורי מקלב: באמת אלה מכשירים אמינים והטובים ביותר שיתנו לכם את המענה.

אורי מקלב: אנחנו נעשה את הכל.

אורי מקלב: אנחנו נפנה גם למשרדים הרלבנטיים בהמשך, גם דרך משרד האוצר, מה שהוא יכול לתת.

אורי מקלב: אנחנו נמצאים פה כדי לעזור לכם.

אורי מקלב: תודה רבה.